cyanic-selkie/wikianc huggingface dataset:
ഹെലൻ ഹണ്ട് ജാക്സൺ
ആദ്യകാലവും വിദ്യാഭ്യാസവും
മസാച്ച്യുസെറ്റ്സിലെ ആംഹേസ്റ്റിൽ നതാൻ വെൽബി ഫിസ്കേയുടേയും ഡെബൊറാ വാട്ടർമാൻ വിനാൽ ഫിസ്കേയുടേയും പുത്രിയായി ഹെലൻ മരിയ ഫിസ്കേ ജനിച്ചു. അവരുടെ പിതാവ് ഒരു മന്ത്രിയും ഗ്രന്ഥകർത്താവും അതോടൊപ്പം ആംഹെസ്റ്റ് കലാലയത്തിൽ ലത്തീൻ, ഗ്രീക്ക് ഭാഷകൾ, തത്വശാസ്ത്രം എന്നിവ കൈകാര്യം ചെയ്തിരുന്ന പ്രൊഫസറുമായിരുന്നു. ഹെലന് ഹംഫ്രി വാഷ്ബൺ ഫിസ്കേ (? – 1833), ഡേവിഡ് വിനാൽ ഫിസ്കേ എന്നിങ്ങനെ രണ്ടു സഹോദരന്മാരും ആൻ എന്ന സഹോദരിയുമാണുണ്ടായിരുന്നത്. സഹോദരന്മാർ രണ്ടുപേരും ജനിച്ച് അധികം താമസിയാതെതന്നെ മരണമടഞ്ഞിരുന്നു. അദ്വൈതവാദികളായാണ് കുട്ടികൾ വളർ‌ത്തപ്പെട്ടത്. അമേരിക്കൻ ഐക്യനാടുകളുടെ ട്രഷറിയുടെ സോളിസിറ്ററായി സേവനമനുഷ്ടിച്ചിരുന്ന ഒരു ഫെഡറൽ സർക്കാർ ഉദ്യോഗസ്ഥനായിരുന്ന ഇ.സി. ബാൻഫീൽഡിന്റെ പത്നിയായിരുന്നു സഹോദരി ആൻ.
1844-ൽ ഹെലൻ മേരിക്കു കേവലം പതിനാലു വയസ്സുള്ളപ്പോൾ പെൺകുട്ടികളുടെ മാതാവു മരണമടഞ്ഞു. മൂന്നു വർഷത്തിനു ശേഷം അവരുടെ പിതാവും മരണമടഞ്ഞു. ഹെലൻ ഫിസ്കിന്റെ വിദ്യാഭ്യാസത്തിനായി അദ്ദേഹം സാമ്പത്തിക സഹായവും മേൽനോട്ടം വഹിക്കാൻ ഒരു അമ്മാവനെയും ഏർപ്പെടുത്തിയിരുന്നു. ഇബ്സ്വിച്ച് വനിതാ സെമിനാരിയിലും, ന്യൂയോർക്ക് നഗരത്തിൽ റവറന്റ് ജോൺ സ്റ്റീവൻസ് കാബട്ട് ആബട്ട് നടത്തിയിരുന്ന ആബട്ട് ഇൻസ്റ്റിട്ട്യൂട്ടിലുമായി ഹെലൻ മരിയ വിദ്യാഭ്യാസം ചെയ്തു. അവൾ ആംഹെസ്റ്റിൽ നിന്നുതന്നെയുള്ള അമേരിക്കൻ കവയിത്രി എമിലി ഡിക്കിൻസന്റെ സഹപാഠിയായിരുന്നു. അവരുടെ ജീവിതകാലം മുഴുവൻ രണ്ടുപേർ ചേർന്നു പ്രവർത്തിച്ചിരുന്നുവെങ്കിലും അവരുടെ ചുരുക്കം ചില കത്തുകൾ മാത്രമേ കാലത്തെ അതിജീവിച്ചുള്ളു.
വിവാഹം, കുടുംബം ആദ്യകാല രചനകൾ എന്നിവ
1852 ൽ, തന്റെ 22 ആമത്തെ വയസിൽ, ഹെലൻ മരിയ ഫിസ്കെ യു.എസ്. ആർമി ക്യാപ്റ്റനായിരുന്ന എഡ്വേർഡ് ബിസ്സൽ ഹണ്ടിനെ വിവാഹം കഴിച്ചു. അവർക്ക് രണ്ട് ആൺകുട്ടികളാണുണ്ടായിരുന്നത്. അതിൽ ഒരാളായിരുന്ന മുറേ ഹണ്ട് (1853-1854) 1854 ൽ ഒരു മസ്തിഷ്ക രോഗം ബാധിച്ച് ബാല്യകാലത്തുതന്നെ മരണമടഞ്ഞിരുന്നു. അദ്ദേഹത്തിന്റെതന്നെ നാവിക കണ്ടുപിടിത്തങ്ങളിലൊന്ന് പരീക്ഷിച്ചു നോക്കവേ ഒരു അപകടം സംഭവിച്ച് 1863 ഒക്ടോബർ മാസത്തിൽ അവരുടെ ഭർത്താവ് കൊല്ലപ്പെട്ടു. അവരുടെ രണ്ടാമത്തെ പുത്രൻ വാറൻ "റെന്നി" ഹോഴ്സ്ഫോർഡ് ഹണ്ട് (1855-1865) വെസ്റ്റ് റോക്സ്ബറിയിലെ അമ്മായിയുടെ ഭവനത്തിൽവച്ച് 1865-ൽ ഡിഫ്തീരിയ ബാധിച്ചു മരണമടഞ്ഞിരുന്നു.
ഹണ്ടിന്റെ ആദ്യകാല ചെറുകാവ്യങ്ങളിലധികവും ശോകപൂർണ്ണ അന്തരീക്ഷത്തിൽനിന്നും നഷ്ടങ്ങളും ദുഃഖം ഖനീഭവിച്ച കടുത്ത അനുഭവങ്ങളിൽനിന്നുമൊക്കെ ഉയിർത്തുവന്നവയാണ്. ഈ സമയം വരെ, അവരുടെ ജീവിതം സ്വകാര്യവും സാമൂഹ്യവുമായ കടമകളിൽ ആമഗ്നമായതായിരുന്നു. 1866-ലെ ശൈത്യകാലത്ത് ന്യൂപോർട്ടിലേക്ക് സ്വയം പറിച്ചുനട്ടപ്പോഴാണ് അവരുടെ യഥാർഥ സാഹിത്യജീവിതം ആരംഭിച്ചതെന്നു പറയാം. മൂന്നു വർഷം കഴിഞ്ഞ് ദ അറ്റ്ലാന്റിക്സിൽ അവരുടെ ആദ്യ കവിതയായ "കൊറോണേഷൻ" പ്രത്യക്ഷപ്പെട്ടു. അതോടെ പ്രത്യേകിച്ച് ആ മാസികയുമായും അതുപോലെ തന്നെ ദ നേഷൻ, ഇൻഡിപ്പെൻഡന്റ് എന്നിവയുമായും ദീർഘവും ഫലപുഷ്ടിയുള്ളതുമായ ഒരു ബന്ധം ആരംഭിച്ചിരുന്നു. 1868-1870 കാലത്ത് യൂറോപ്പിൽ യാത്രയിലും സാഹിത്യപ്രവർത്തനത്തിലുമായി അവർ ചെലവഴിച്ചു. 1872 ൽ ആദ്യമായി കാലിഫോർണിയ സന്ദർശിക്കുകയുണ്ടായി.
1873-1874-ലെ ശൈത്യകാലത്ത്, കൊളറാഡോ സംസ്ഥാനത്തെ, കൊളറാഡോ സ്പ്രിങ്ങ്സ് എന്ന സ്ഥലത്തുള്ള സെവൻ ഫാൾസ് റിസോർട്ടിൽ ക്ഷയരോഗ ചികിത്സയുടെ ഭാഗമായുള്ള വിശ്രമത്തിനായി അവർ തങ്ങിയിരുന്നു. ആന്റിബയോട്ടിക്കുകളുടെ കണ്ടുപിടിത്തത്തിനുമുമ്പ് ഈ രോഗം  അതീവ വിനാശകരമായിരുന്നു. (കൊളറാഡോ സ്പ്രിങ്ങ്സിലെ ക്ഷയരോഗ ചികിത്സ എന്ന ഭാഗം കാണുക). കൊളറാഡോ സ്പ്രിങ്ങ്സിൽ ആയിരിക്കുമ്പോൾ, അവർ അതി സമ്പന്നനായ ഒരു ബാങ്കറും റെയിൽറോഡ് എക്സിക്യുട്ടീവുമായിരുന്ന വില്ല്യം ഷാർപ്ലെസ് ജാക്സണുമായി കൂടിക്കാഴ്ച നടത്തിയിരുന്നു. 1875 ൽ അവർ വിവാഹിതരാകുകയും തന്റെ പേരിലേയ്ക്കു ജാക്ക്സൺ എന്ന പേരു കൂട്ടിച്ചേർക്കുകയും പിന്നീടുള്ള രചനകളിൽ ഈ പേരിൽ കൂടുതലായി അറിയപ്പെടുകയും ചെയ്തു.
തന്റെ ആദ്യകാല സൃഷ്ടികൾ അവർ അജ്ഞാതഎഴുത്തുകാരിയായാണു രചിച്ചത്. സാധാരണയായി "H.H" എന്ന തൂലികാ നാമം ഉപയോഗിച്ചിരുന്നു. റാൽഫ് വാൽഡോ എമേഴ്സൺ അവരുടെ കവിതകളെ പ്രശംസിക്കുകയും അദ്ദേഹത്തിന്റെ പൊതു വായനാവേദികളിൽ അവരുടെ പല കവിതകളും ഉപയോഗിക്കുകയും ചെയ്തിരുന്നു. അവയിൽ അഞ്ചു കവിതകൾ തന്റെ ‘പാർനാസ്സസ്: ആൻ ആന്തോളജി ഓഫ് പോയട്രി’ (1880) എന്ന കൃതിയിൽ ഉൾപ്പെടുത്തുകയും ചെയ്തു.
അടുത്ത രണ്ടു വർഷങ്ങളിൽ, മെർസി ഫിൽബ്രിക്ക്സ് ചോയിസ്, ഹെറ്റിസ് സ്ട്രേഞ്ച് ഹിസ്റ്ററി എന്നിവ ഉൾപ്പെടെ മൂന്നു നോവലുകൾ ഗ്രന്ഥകാരിയുടെ പേരില്ലാതെ നോ നെയിം പരമ്പരയിൽ പ്രസിദ്ധീകരിക്കപ്പെട്ടു. ഇതേ പരമ്പരയുടെ ഭാഗമായി എമിലി ഡിക്കിൻസന്റെ സംഭാവനയും ‘എ മാസ്ക്ക് ഓഫ് പോയെറ്റ്സ്’ എന്ന ഗ്രന്ഥത്തിൽ ഉൾപ്പെടുത്തുന്നതിനെ അവർ പ്രോത്സാഹിപ്പിച്ചു.
തദ്ദേശീയ അമേരിക്കൻ  ഇന്ത്യക്കാരുടെ ക്ഷേമപ്രവർത്തക
വികാരതീവ്രയും ധാരാളം സാഹിത്യ സൃഷ്ടികൾ സ്വന്തമായുള്ള എഴുത്തുകാരിയുമായ ജാക്സൺ പോൻകാകൾക്കും മറ്റ് അമേരിക്കൻ ഇന്ത്യൻ ഗോത്രങ്ങൾക്കുമെതിരേയുള്ള അനീതികൾക്കെതിരേ ഫെഡറൽ അധികാരികളുമായി ചൂടൻ സംവാദങ്ങളിലേർപ്പെട്ടിരുന്നു. അവരുടെ പ്രധാന ഉന്നങ്ങളിലൊരാൾ യു.എസ്. ആഭ്യന്തര സെക്രട്ടറിയായിരുന്ന കാൾ ഷൂഴ്സായിരുന്നു. “ഞാൻ കണ്ടിട്ടുള്ളതിൽവച്ച് ഏറ്റവും കൗശലമുള്ള അസത്യവാദികളിലൊരാൾ” എന്ന് ഒരിക്കൾ അവർ ഷൂഴ്സിനെ വിശേഷിപ്പിക്കുകയും ചെയ്തിരുന്നു.
അമേരിക്കൻ ഇൻഡ്യൻ ഗോത്രങ്ങളുമായുള്ള ഉടമ്പടികൾ സർക്കാർ തുടരേ ലംഘിക്കുന്നതിനേക്കുറിച്ച് അവർ വെളിപ്പെടുത്തലുകൾ നടത്തിയിരുന്നു. യുഎസ് ഇന്ത്യൻ ഏജന്റുമാരുടേയും, സൈനിക ഉദ്യോഗസ്ഥരുടേയും അഴിമതികേളേക്കുറിച്ചും കുടിയേറ്റക്കാർ ഇന്ത്യൻ റിസർവ്വ് പ്രദേശങ്ങളിലേയ്ക്ക് അതിക്രമിച്ചു കടക്കുന്ന് ഇന്ത്യൻ ഭൂമികൾ കൈവശപ്പെടുത്തുന്നതിനേക്കുറിച്ചും അവർ രേഖകൾ തയ്യാറാക്കിയിരുന്നു.
നിരവധി പത്രാധിപന്മാരുടെ പിന്തുണ ലഭിക്കുന്നതിൽ ജാക്സൺ വിജയിക്കുകയും റിപ്പോർട്ടുകൾ ഈ പത്രങ്ങളിൽ പ്രസിദ്ധീകരിക്കപ്പെടുകയും ചെയ്തു. അവരുടെ പത്രലേഖകരിൽ ന്യൂയോർക്ക് ഇൻഡിപെൻഡന്റിലെ വില്യം ഹെയ്സ് വാർഡ്, സെഞ്ച്വറി മാഗസിനിലെ റിച്ചാർഡ് വാട്സൺ ഗിൽഡർ, ന്യൂയോർക്ക് ഡെയ്ലി ട്രിബ്യൂണിലെ പ്രസാധകൻ വൈറ്റ്‍ലോ റെയ്ഡ് എന്നിവർ ഉൾപ്പെടുന്നു.
അവലംബം
വർഗ്ഗം:അമേരിക്കൻ വനിതാ നോവലിസ്റ്റുകൾ
രേഖാ രാജ്
ലഘുചിത്രം|രേഖാ രാജ് പ്രമുഖ ദലിത് സ്ത്രീവാദചിന്തകയും സാമൂഹികപ്രവർത്തകയും എഴുത്തുകാരിയും ഗവേഷകയുമാണ് രേഖാ രാജ് (ജനനം 5 മെയ് 1978). ദലിത് സ്ത്രീവാദ എഴുത്തുകാരിയെന്ന നിലയിൽ ജാതി, ലിംഗപദവി എന്നിവയുമായി ബന്ധപ്പെട്ട് മലയാളത്തിൽ ആദ്യമായി എഴുതിത്തുടങ്ങിയത് രേഖാരാജാണ്. വികസനം, ലിംഗപദവി, മനുഷ്യാവകാശങ്ങൾ, ദലിത് പ്രശ്നങ്ങൾ എന്നിവയെക്കുറിച്ച് ക്രൈസ്റ്റ് യൂനിവേഴ്‍സിറ്റി, ഹൈദരബാദ് യൂനിവേഴ്സിറ്റി, ടാറ്റ ഇൻസ്റ്റിറ്റ്യൂട്ട് ഓഫ് സോഷ്യൽ സയൻസസ് എന്നിവിടങ്ങളിൽ പ്രഭാഷണം നടത്തിയിട്ടുണ്ട്. മഹാത്മാ ഗാന്ധി യൂണിവേഴ്സിറ്റിയിലെ ഗാന്ധിയൻ പഠന വിഭാഗത്തിൽ അസിസ്റ്റൻറ് പ്രൊഫസറാണ്.
കൃതികൾ
ദലിത് സ്ത്രീ ഇടപെടലുകൾ 2015ൽ പ്രസിദ്ധീകരിച്ചു. '' ഈ പുസ്തകം 2017ൽ തമിഴിലേക്ക് വിവർത്തനം ചെയ്യപ്പെട്ടു. സംഘടിത മാസികയുടെ ഗസ്റ്റ് എഡിറ്ററായി ദലിത് സ്ത്രീ എന്ന വിഷയത്തിൽ പ്രത്യേകപതിപ്പ് 2013ൽ പുറത്തിറക്കി. എക്കണോമിക് ആന്റ് പൊളിറ്റിക്കൽ വീക്ൿലി ഉൾപ്പെടെ സാമൂഹ്യശാസ്ത്ര ഗവേഷണ-പഠന പ്രസിദ്ധീകരണങ്ങളിലും സമകാലിക മലയാളം, മാതൃഭൂമി ആഴ്ചപ്പതിപ്പ്, മാധ്യമം വാരിക തുടങ്ങിയ ആനുകാലികങ്ങളിലും ദലിത് -സ്ത്രീ പ്രമേയങ്ങൾ ആധാരമാക്കി നിരവധി ലേഖനങ്ങൾ എഴുതിയിട്ടുണ്ട്. ഇതിനു പുറമെ ചെറുകഥകളും തിരക്കഥയും രചിച്ചിട്ടുണ്ട്.
അവലംബം
"HeToo: Poda Vedi: Women give it back | Kochi News - Times of India". The Times of India. "Rekha Raj". Economic and Political Weekly. 5 June 2015. "പ്രശസ്ത ദളിത്- സ്ത്രീ ചിന്തക രേഖ രാജ് ഇനി എംജി സർവകലാശാലയിൽ അസിസ്റ്റൻറ് പ്രൊഫസർ". News18 Malayalam. 10 October 2019. Raj, Rekha. "Conceptualize the 'human' as a product of Dalit struggles: Rekha Raj". Round Table India.
വർഗ്ഗം:ദലിത് എഴുത്തുകാർ വർഗ്ഗം:1978-ൽ ജനിച്ചവർ വർഗ്ഗം:കേരളത്തിലെ എഴുത്തുകാർ വർഗ്ഗം:കോട്ടയം ജില്ലയിൽ ജനിച്ചവർ
സാൻഡി ദ്വീപ്
സാൻഡി ദ്വീപ് കാനഡയിലെ വടക്കൻ സസ്‌കാച്ചെവാൻ‌ പ്രവിശ്യയിൽ ഹാച്ചെറ്റ് തടാകത്താൽ ചുറ്റപ്പെട്ടിരിക്കുന്ന ഒരു ചെറിയ ദ്വീപാണ്. ഹാച്ചെറ്റ് ലേക്ക് ലോഡ്ജിന്റെ (1963-ൽ സ്ഥാപിതമായ) പ്രധാന സ്ഥലം ഈ ദ്വീപിലുണ്ട്. ചെറുതും വലുതുമായ മണൽ നിറഞ്ഞ കടൽത്തീരമുള്ള ഈ ദ്വീപ് മരങ്ങളാൽ സമ്പുഷ്ടമാണ്. ഹാച്ചെറ്റ് ലേക്ക് ലോഡ്ജിന്റെ ഉടമസ്ഥതയിലുള്ള ഹാച്ചെറ്റ് ലേക്ക് എയർപോർട്ട്, ഹാച്ചെറ്റ് ലേക്ക് വാട്ടർ എയറോഡ്രോം എന്നിവ വഴി ദ്വീപിലേക്ക് പ്രവേശനം സാധ്യമാണ്.
ലാലൂരിന് പറയാനുള്ളത്
2012ൽ പുറത്തിറങ്ങിയ പരിസ്ഥിതി സംബന്ധമായ ഡോക്യുമെന്ററിയാണ് ലാലൂരിന് പറയാനുള്ളത്. നഗര മാലിന്യങ്ങളുടെ കാലങ്ങളായുള്ള സ്ഥിര നിക്ഷേപങ്ങൾ മൂലം ഇന്ത്യയിലെ കേരള സംസ്ഥാനത്ത് തൃശൂർ ജില്ലയിലുള്ള ലാലൂർ എന്ന തൃശൂർ നഗരത്തിന്റെ ഒരു പ്രാന്തപ്രദേശം തീർത്തും മലീമസമാവുകയും ലാലൂരിൽ കൊണ്ടുവന്ന് തള്ളുന്ന നഗര മാലിന്യത്തിനെതിരെ അവിടത്തുകാർ പ്രക്ഷോഭങ്ങൾ സംഘടിപ്പിക്കുകയും ചെയ്തതിനെ ആസ്പദമാക്കി ഡിജിറ്റൽ ഫിലിം മേക്കേഴ്സ് ഫോറം ട്രസ്റ്റിന്റെ ബാനറിൽ ജോസഫ് പാണേങ്ങാടൻ നിർമിച്ചതാണ് ഈ ചിത്രം. ഒരു മണിക്കൂർ ദൈഘ്യമുള്ള ഈ ഡോക്യുമെന്ററി സതീഷ് കളത്തിൽ ആണ് സംവിധാനം ചെയ്തിരിക്കുന്നത്.
സംഗ്രഹം
ഒരു വർഷത്തിലേറെ സമയമെടുത്താണ് ഈ ഡോക്യുമെന്ററിയുടെ ചിത്രീകരണം പൂർത്തീകരിച്ചത്. ഇന്ത്യയിലെ പ്രശസ്ത പരിസ്ഥിതി പ്രവർത്തകരായ മേധ പട്കർ, ബി.ഡി.ശർമ, ഡോ. ബിനായക് സെൻ തുടങ്ങി നിരവധി പ്രമുഖരുടെ പങ്കാളിത്തം ഈ ഡോക്യുമെന്റിക്ക് നേടാനായിട്ടുണ്ട്. 2012 ഡിസംബർ 02 ന് കേരള സാഹിത്യ അക്കാഡമിയിൽ വെച്ച് എം.ജി. ശശി ഈ  ചിത്രത്തിൻറെ പ്രിവ്യു ഉദ്ഘാടനം  ചെയ്തു.
സംഗീതം
ലാലൂരിന്റെ പ്രശ്നങ്ങളെ ആധാരമാക്കി സിദ്ധാർത്ഥൻ പുറനാട്ടുകര രചിച്ച 'നഗരത്തിൻ തെക്കുപടിഞ്ഞാറ് കോണിലായ്' എന്ന വരികൾക്ക് അഡ്വ. പി.കെ. സജീവ് ഈണം നൽകി ബാബുരാജ് പുത്തൂർ പാടിയിരിക്കുന്നു. .
പുസ്തകം
സതീഷ് രചിച്ച, ലാലൂർ ഗ്രാമത്തിന്റെ അതിജീവനത്തിന്റെ കഥ ചലച്ചിത്രമായപ്പോൾ അത് 'ലാലൂരിന് പറയാനുള്ളത്' എന്ന പേരിൽ തന്നെ പുസ്തക രൂപത്തിലും രൂപാന്തരം പ്രാപിക്കുകയുണ്ടായി. സുജിത് ആലുങ്ങൽ ആണ് എഡിറ്റർ.
അവലംബം
വർഗ്ഗം:2012-ൽ പുറത്തിറങ്ങിയ ചലച്ചിത്രങ്ങൾ വർഗ്ഗം:മലയാള ഡോക്യുമെന്ററി ചലച്ചിത്രങ്ങൾ വർഗ്ഗം:പരിസ്ഥിതി ചലച്ചിത്രങ്ങൾ വർഗ്ഗം:മലയാള പരിസ്ഥിതി ചലച്ചിത്രങ്ങൾ വർഗ്ഗം:സതീഷ് കളത്തിൽ സംവിധാനം ചെയ്ത ചലച്ചിത്രങ്ങൾ
ന്യൂളാട്ടോ, അലാസ്ക
ന്യൂളാട്ടോ പട്ടണം യൂക്കോൺ-കോയുകുക്ക് സെന്‌‌‌‌‌സസ് മേഖലയിലുള്പ്പെട്ട അലാസ്ക സംസ്ഥാനത്തെ പട്ടണമാണ്. 2000 ലെ സെന്‌‍സസ് പ്രകാരം ജനസംഖ്യ 336 ആണ്.
ഭൂമിശാസ്ത്രം
ന്യൂളാട്ടോയുടെ അക്ഷാംശ രേഖാംശങ്ങള് 64.73°N, -158.11417°W ആണ്.
ന്യൂളാട്ടോ, യൂക്കോണ് നദിയുടെ പടിഞ്ഞാറേ കരയിൽ, ഗലേനായ്ക്ക് 53 km പടിഞ്ഞാറായി ന്യൂളാട്ടോ കുന്നുകളില് സ്ഥിതി ചെയ്യുന്നു.
മെത്താംഫെറ്റാമൈൻ
മനുഷ്യനിർമ്മിത ഉത്തേജക മരുന്നാണ് മെത്താംഫെറ്റാമൈൻ. ( ക്രിസിൽ മെത്ത് അല്ലെങ്കിൽ സ്പീഡ് എന്നും അറിയപ്പെടുന്നു). പ്രധാനമായും ഒരു വിനോദ ഡ്രഗായും ശ്രദ്ധക്കുറവ് - ഹൈപ്പർ ആക്റ്റിവിറ്റി ഡിസോർഡർ അമിതവണ്ണം എന്നിവയ്ക്കുള്ള ചികിത്സയായും ഉപയോഗിക്കുന്നു. മെത്താംഫെറ്റാമൈൻ പൊടി അല്ലെങ്കിൽ ക്രിസ്റ്റൽ രൂപത്തിലാകാം. വളരെ വേഗത്തിൽ അഡിക്ഷൻ സൃഷ്ടിക്കുന്ന മയക്കുമരുന്നാണ് മെത്താംഫെറ്റാമൈൻ. കേന്ദ്ര നാഡീവ്യൂഹത്തെയാണ് ഇത് പ്രധാനമായും സ്വാധീനിക്കുന്നത്. മെത്ത്, ബ്ലൂ, ഐസ്, ക്രിസ്റ്റൽ എന്നിങ്ങനെയും മെത്താംഫെറ്റാമൈൻ അറിയപ്പെടുന്നുണ്ട്. ക്രിസ്റ്റൽ മെത്തിന് കയ്പ്പേറിയ രുചിയാണുള്ളത്. വെള്ളത്തിൽ വേഗത്തിൽ അലിഞ്ഞു ചേരും. മെത്ത് പൗഡ‍ർ മൂക്കിൽ വലിക്കുക, സിഗരിറ്റിനൊപ്പം പുകയ്ക്കുക, മെത്ത് അടങ്ങിയ ലായനി കുത്തിവെക്കുക തുടങ്ങിയ രീതിയിലാണ് ഇതിന്റെ ഉപയോഗം. മെത്താംഫെറ്റാമൈൻ ശരീരത്തിൽ എത്തുന്നതോടെ വ്യക്തിക്ക് കൂടുതൽ ഊ‍ർജ്ജസ്വലത കൈവരുന്നു. എന്നാൽ തുട‍ർച്ചയായ ഉപയോഗം അവസാനിപ്പിക്കുന്നതിലൂടെ ഉത്കണ്ഠ, വിഷാദം, ആത്മഹത്യാ പ്രവണത, നിസംഗത, തലവേദന തുടങ്ങിയ അവസ്ഥകളിലേക്ക് നയിക്കും. പ്രശസ്തമായ ടിവി സീരീസ് ബ്രേക്കിംഗ് ബാഡ് മെത്താംഫെറ്റാമൈനെക്കു റിച്ചുള്ളതാണ്.
ന്യൂളാട്ടോ, അലാസ്ക
അവലംബം
വർഗ്ഗം:അലാസ്കയിലെ പട്ടണങ്ങൾ
മെത്താംഫെറ്റാമൈൻ
ആഗ്രഹിക്കുന്ന ഫലങ്ങൾ
മെത്താംഫെറ്റാമൈൻ എടുക്കുമ്പോൾ ആളുകൾ അനുഭവിക്കാൻ ഇഷ്ട്ടപ്പെടുന്ന കാര്യങ്ങളാണ് ആഗ്രഹിക്കുന്ന ഫലങ്ങൾ. ഇതിൽ ഉൾപ്പെടുന്നവ:
വിപരീത ഫലങ്ങൾ
മെത്താംഫെറ്റാമൈൻ ഉപയോഗിക്കുന്നത് മോശമായ കാര്യങ്ങളാണ് പ്രതികൂല ഫലങ്ങൾ. മെത്തിന് ധാരാളം പ്രതികൂല ഫലങ്ങൾ ഉണ്ട്. ഉദാഹരണത്തിന്:
ആസക്തി
ആളുകൾ മെത്തിന് അടിമകളാകുമ്പോൾ, മെത്ത് എടുക്കാത്തപ്പോൾ അവർക്ക് പിൻവലിക്കൽ ലക്ഷണങ്ങൾ ഉണ്ടാകും. മയക്കുമരുന്ന് ഇല്ലാത്തപ്പോൾ അവർക്ക് ക്ഷീണവും അല്ലെങ്കിൽ വിശപ്പും അനുഭവപ്പെടുമെന്നാണ് ഇതിനർത്ഥം. ഉദാഹരണത്തിന്, മെത്ത് ഇല്ലാതെ ആളുകൾക്ക് അൻ‌ഹെഡോണിയ അനുഭവപ്പെടും. ഇതിനർത്ഥം മെത്ത് എടുക്കാതെ അവർക്ക് സുഖം അനുഭവിക്കാൻ കഴിയില്ല എന്നാണ്.
അമിത അളവ്
മെത്ത് അമിതമായി കഴിക്കുന്നത് ഒരു വ്യക്തിയെ വളരെ രോഗിയാക്കും. മെത്താംഫെറ്റാമൈൻ അമിതമായി കഴിക്കുന്നതിന്റെ ചില ലക്ഷണങ്ങൾ വളരെ അപകടകരമാണ്. മാത്രമല്ല ഒരു വ്യക്തിയെ കൊല്ലുകയും ചെയ്യും. ഉദാഹരണത്തിന് മെത്ത് അമിതമായി കഴിക്കുന്നത് താഴെപ്പറയുന്നത് കാരണമാകാം:
"മെത്ത് മൗത്ത്"
മെത്താംഫെറ്റാമൈൻ ഉപയോഗിക്കുന്ന ആളുകളിൽ നശിച്ച പല്ലുകളെ വിവരിക്കാൻ ഉപയോഗിക്കുന്ന പദമാണ് "മെത്ത് മൗത്ത്". മെത്ത് മൗത്ത് വളരെ വേഗത്തിൽ സംഭവിക്കാം. ഒരു പുതിയ ആസക്തിയുള്ള ആൾക്ക് ആരോഗ്യമുള്ള പല്ലുകൾ ഉള്ളതിൽ നിന്ന് ഒരു വർഷത്തിനുള്ളിൽ തന്നെ എല്ലാ പല്ലുകളും നഷ്ടപ്പെടും.
ആയുർദൈർഘ്യം
ഒരു മെത്ത് അടിമയുടെ ആയുസ്സ് 5-10 വർഷമാണ്.
പുറത്തേക്കുള്ള കണ്ണികൾ
വർഗ്ഗം:ജപ്പാനീസ് കണ്ടുപിടിത്തങ്ങൾ വർഗ്ഗം:Webarchive template wayback links വർഗ്ഗം:മയക്കുമരുന്ന് വർഗ്ഗം:ലഹരിപദാർത്ഥങ്ങൾ വർഗ്ഗം:ഔഷധങ്ങൾ
ആർ.എൻ.എ. വൈറസ്
റൈബോന്യൂക്ലിക് ആസിഡ് ജനിതകപദാർത്ഥമായിട്ടുള്ള വൈറസാണ് '''ആർ. എൻ. എ. വൈറസ്'''. ഇവ നിരവധി രോഗങ്ങൾക്ക് കാരണമാകാറുണ്ട്. സാർസ്, എബോള, റാബീസ്, ജലദോഷം, ഇൻഫ്ലുവെൻസ, വെസ്റ്റ്‌ നൈൽ പനി, പോളിയോ, അഞ്ചാംപനി, നിപ തുടങ്ങിയവ ആർ. എൻ. എ. വൈറസ് മൂലമുണ്ടാകുന്നവയാണ്. ഡി. എൻ. എ. വൈറസിനേക്കാൾ തീവ്രമായ തോതിൽ ആർ. എൻ. എ. വൈറസിൽ ഉൽപരിവർത്തനം നടക്കുന്നു. ഇക്കാരണത്താൽത്തന്നെ ഇവ മൂലമുണ്ടാകുന്ന രോഗങ്ങൾക്ക് എതിരെ വാക്സിൻ നിർമ്മിക്കുക എളുപ്പമല്ല. ഈ വൈറസുകളെ തരംതിരിച്ച് പട്ടികപ്പെടുത്തലും അത്ര എളുപ്പമല്ലാത്തതിനും ഉൽപരിവർത്തനം കാരണമാകുന്നു.
അവലംബം
വർഗ്ഗം:വൈറസുകൾ
ദക്ഷിണേന്ത്യൻ സംഗീതം (ഗ്രന്ഥം)
എ.കെ. രവീന്ദ്രനാഥ് രചിച്ച ഒരു സംഗീതശാസ്ത്ര ഗ്രന്ഥമാണ് ദക്ഷിണേന്ത്യൻ സംഗീതം. 1970-ൽ കേരള സാംസ്കാരിക പ്രസിദ്ധീകരണവകുപ്പാണ് ഇത് ആദ്യം പ്രസിദ്ധീകരിച്ചത്. നിലവിൽ കേരള ഭാഷാ ഇൻസ്റ്റിറ്റ്യൂട്ടാണ് പ്രസാധകർ. മലയാളത്തിൽ ഗദ്യരൂപത്തിൽ ഇറങ്ങിയിട്ടുള്ള മികച്ച സംഗീതശാസ്ത്ര ഗ്രന്ഥമാണിത്. 20 ഗീതങ്ങൾ, 16 സ്വരജതികൾ, 45 വർണങ്ങൾ എന്നിവ ഇതിൽ ഉൾക്കൊള്ളിച്ചിരിക്കുന്നു. 80 രാഗങ്ങളുടെ ലക്ഷണം വ്യക്തമാക്കിയിട്ടുണ്ട്. പുരന്ദരദാസർ തുടങ്ങി പിന്നീടുള്ള 80 സംഗീതജ്ഞന്മാരുടെ ജീവചരിത്രവും ഇതിൽ ചേർത്തിരിക്കുന്നു. ഭാരതീയ സംഗീതത്തിന്റെ ഉദ്ഭവത്തെക്കുറിച്ചുള്ള വിശദമായ ആഖ്യാനം ഇതിലുണ്ട്. കേരള സംഗീതത്തെക്കുറിച്ചും നാടോടിപ്പാട്ടുകളെക്കുറിച്ചുമുള്ള പ്രതിപാദ്യം ഇതിലെ ആകർഷക ഘടകമാണ്. കർണാടക - ഹിന്ദുസ്ഥാനി സംഗീതധാരകളെ താരതമ്യം ചെയ്യുന്ന ഒരു പ്രകരണവും ഇതിലുണ്ട്. അഞ്ച് ഭാഗങ്ങളായാണ് ഈ ഗ്രന്ഥം പ്രസിദ്ധീകരിച്ചിരിക്കുന്നത്.
രണ്ടാം ഭാഗം
രണ്ടാം ഭാഗത്തിൽ സംഗീതത്തിന്റെ പ്രാഥമിക പാഠങ്ങൾ, ഗീതങ്ങൾ, ലക്ഷണഗീതങ്ങൾ, ജതിസ്വരങ്ങൾ, സ്വരജതികൾ, താനവർണങ്ങൾ, അടതാളവർണങ്ങൾ, പദവർണങ്ങൾ, ദരുവർണങ്ങൾ തുടങ്ങിയ അധ്യായങ്ങളുമാണ് ചേർത്തിട്ടുള്ളത്.
അവലംബം
വർഗ്ഗം:സംഗീതസംബന്ധിയായ ഗ്രന്ഥങ്ങൾ
ട്യൂത്തോളജി
ഒക്ടോപസ്, കൂന്തൽ, കട്ടിൽ ഫിഷ് തുടങ്ങിയ സെഫലോപോഡുകളെക്കുറിച്ചുള്ള പഠനമാണ് ട്യൂത്തോളജി.
ട്യൂത്തോളജി പഠിക്കുന്ന ആൾ ട്യൂത്തോളജിസ്റ്റ് എന്നറിയപ്പെടുന്നു.
അവലംബം
വർഗ്ഗം:സമുദ്ര ജീവശാസ്ത്രം
തോമസ് ജോർജ്ജ് വിൽസൺ
ഒരു ഓസ്‌ട്രേലിയൻ പ്രസവചികിത്സകനും ഗൈനക്കോളജിസ്റ്റുമായിരുന്നു സർ തോമസ് ജോർജ്ജ് വിൽസൺ (മാർച്ച് 27, 1876 - മാർച്ച് 15, 1958). റോയൽ ഓസ്‌ട്രലേഷ്യൻ കോളേജ് ഓഫ് സർജൻസ്, റോയൽ കോളേജ് ഓഫ് ഒബ്‌സ്റ്റട്രീഷ്യൻസ് ആൻഡ് ഗൈനക്കോളജിസ്റ്റുകൾ, സൗത്ത് ഓസ്‌ട്രേലിയയിലെ സ്റ്റേറ്റ് നഴ്‌സസ് രജിസ്‌ട്രേഷൻ ബോർഡ് എന്നിവയുടെ സ്ഥാപക സഹകാരിയായിരുന്നു അദ്ദേഹം.
ആദ്യകാലജീവിതം
ജോർജ്ജ് എന്നറിയപ്പെടുന്ന വിൽസൺ 1876-ൽ അർമിഡെയ്‌ലിൽ ജനിച്ചു. ഐറിഷ്-ഓസ്‌ട്രേലിയൻ രാഷ്ട്രീയക്കാരനായ ചാൾസ് വിൽസണിന്റെയും ഭാര്യ ആനിയുടെയും (നീ മക്‌ബ്രൈഡ്) ജനിച്ച നാലാമത്തെ ഐറിഷ് കുട്ടിയായിരുന്നു. വിൽസൺ ന്യൂ ഇംഗ്ലണ്ട് ഗ്രാമർ സ്‌കൂളിലും സിഡ്‌നി യൂണിവേഴ്‌സിറ്റിയിലും വിദ്യാഭ്യാസം നേടി. 1899-ൽ ബിരുദാനന്തര ബിരുദവും 1904-ൽ മെഡിക്കൽ ബിരുദവും നേടി. 1901-ൽ എഡിൻബറോയിലെ റോയൽ കോളേജ് ഓഫ് സർജൻസിന്റെ ഫെലോ ആയി യോഗ്യത നേടി.
അവലംബം
വർഗ്ഗം:1876-ൽ ജനിച്ചവർ വർഗ്ഗം:1958-ൽ മരിച്ചവർ
അരെഭാഷെ
അരെഭാഷെ എന്നത് കന്നഡ ഭാഷയുടെ ഒരു വകഭേദമാണ്. ഇത് കർണാടകയിലെ ദക്ഷിണ കന്നഡ, കൊടഗു ജില്ലയിലും കേരളത്തിലെ കാസറഗോഡ് ജില്ലയിലെ ബന്തടുക്ക, ദേലംപാടി, പാണത്തൂർ മേഖലകളിൽ വസിക്കുന്ന ഗൗഡ ജനവിഭാഗത്തിൻ്റെ പ്രാദേശിക ഭാഷയാണ്.
ഔദ്യോഗിക പദവി
കർണാടക സർകാർ 2011 നിൽ അരെഭാഷെയുടെ ഉന്നമനത്തിനായി അരെഭാഷെ സംസ്കൃതി മത്തു സാഹിത്യ അക്കാഡമി എന്ന പേരിൽ അക്കാദമി സ്ഥാപിച്ചിട്ടുണ്ട്.
അവലംബങ്ങൾ
വർഗ്ഗം:കർണാടക വർഗ്ഗം:കന്നഡ വർഗ്ഗം:ദ്രാവിഡഭാഷകൾ വർഗ്ഗം:കർണ്ണാടകയുടെ സംസ്ക്കാരം
സോയ് നീറോ
Soy Nero (ഞാൻ നീറോ)
2016ൽ പുറത്തിറങ്ങിയ സ്പാനിഷ് ഭാഷ ചിത്രമാണ് സോയ് നീറോ. ഇറാനിയൻ ചലചിത്രക്കാരനായ റഫീയ് പീറ്റ്സ് (Rafi Pitts) ആണ് ഇതിന്റെ സംവിധായകൻ .ബുക്കാറസ്റ്റ് (റോമെനിയ) ഫിലിം ഫെസ്റ്റിവലിൽ ഏറ്റവും മികച്ച സിനിമയ്ക്കുള്ള അവാർഡ് ഈ ചിത്രത്തിനു ലഭിച്ചു.
ബെർളിൻ ഫിലിം ഫെസ്റ്റ്, മയാമി ഫിലിം ഫെസ്റ്റ്, Cham Elysees FF എന്നീ മേളകളിലും പ്രദർശിപ്പിക്കപ്പെട്ട ഈ ചലചിത്രം 2016 ഡിസംബറിൽ നടന്ന ഇന്റർനാഷണൽ ഫിലിം ഫെസ്റ്റിവൽ ഓഫ് കേരള ഐ.എഫ്.എഫ്.കെ.)iffkയിലെ വിദേശ സിനിമ പട്ടികയിലുണ്ടായിരുന്നു.
ഗെർട്ടി കോറി
ഗെർട്ടി തെരേസാ കോറി (ഓഗസ്റ്റ് 15, 1896 – ഒക്റ്റോബർ  26, 1957) ഒരു യഹൂദ ഓസ്ട്രിയൻ-അമേരിക്കൻ വംശജയായ ജൈവശാസ്ത്രജ്ഞയും വൈദ്യശാസ്ത്രത്തിൽ  ഗ്ലൈക്കോജൻ മെറ്റബോളിസത്തെ കണ്ടെത്തുന്നതിൽ നിർവ്വഹിച്ച പങ്കിൽ നോബൽ പുരസ്കാരം നേടിയ ആദ്യത്തെ വനിതയുമാണ്. നോബൽ സമ്മാനം ലഭിച്ച ആദ്യത്തെ അമേരിക്കൻ വനിത എന്ന ബഹുമതിയും ഗെർട്ടി കോറിക്കാണ്. 1947-ലെ ഈ പുരസ്കാരത്തിന് മൂന്നു പേർ അർഹരായി ഗെർട്ടി തെരേസാ കോറിയും  ഭർത്താവ് കാൾ ഫെർഡിനന്ഡ് കോറിയും പിന്നെ ബർണാഡോ ഹോസ്സേ എന്ന് ആർജെന്റ്റൈൻ ശാസ്ത്രജ്ഞനും.
സോയ് നീറോ
കഥ
മെക്സികൻ ജനതയുടെ വാഗ്ദത്ത ഭൂമിയായ അമേരിക്കയിലേക്ക് അനധികൃതമായി കുടിയേറാൻ ശ്രമിക്കുന്ന രണ്ട് സഹോദരങ്ങളാണ് ജീസസും, നീറോയും. ഈ ശ്രമത്തിൽ നീറോ പിടിക്കപ്പെടുകയും തിരച്ചയ്യക്ക്ക്കപ്പെടുകയും ചെയ്യുന്നു. അയാൾ പലതവണ വീണ്ടും ശ്രമിച്ച് ഒടുവിൽ അമേരിക്കയിലേക്ക് കടക്കുന്നു. അനധികൃത കുടിയേറ്റക്കാരന്റെ ജീവിത പ്രയാസങ്ങളെ മറികടക്കാൻ അയാൾ കണ്ടെത്തുന്ന മാർഗ്ഗം ഗ്രീൻ കാർഡ് സൈനികൻ ആവുക എന്നതാണ്. സൈനിക സേവനത്തിലൂടെ പൗരത്ത്വം ലഭിക്കുന്ന ഈ സംവിധാനം ഉപയോഗിക്കുന്ന നീറോ ഇറാഖിൽ സൈനിക സേവനം അനുഷ്ടിക്കുന്നു. കൂടെയുള്ളവർ രാജ്യത്തിനായി യുദ്ധം ചെയ്യുമ്പോൾ നീറോ ഗ്രീൻ കാർഡ് ലഭിക്കാൻ വേണ്ടിയാണ് യുദ്ധമുന്നണിയിലുള്ളത്.
ഗെർട്ടി കോറി
കോറി പ്രാഗിൽ (ഓസ്ട്രിയ-ഹംഗേറിയൻ സാമ്രാജ്യത്തിൽ, ഇപ്പോൾ ചെക്ക് റിപ്പബ്ലിക്ക്) ആണ് ജനിച്ചത്. ജെർട്ടി ഒരു വിളിപ്പേര് ആയിരുന്നില്ല. പകരം ഒരു ഓസ്ട്രിയൻ യുദ്ധക്കപ്പലിൻറെ പേരായിരുന്നു അവർക്ക് നൽകിയിരുന്നത്. ശാസ്ത്രത്തിൽ സ്ത്രീകളെ പാർശ്വവത്കരിക്കപ്പെടുകയും കുറച്ച് വിദ്യാഭ്യാസ അവസരങ്ങൾ മാത്രം അനുവദിക്കുകയും ചെയ്ത ഒരു കാലഘട്ടത്തിൽ വളർന്നപ്പോൾ അവർ മെഡിക്കൽ സ്കൂളിൽ പ്രവേശിച്ചു. അവിടെ അവർ തന്റെ ഭാവിയിലെ ഭർത്താവ് കാൾ ഫെർഡിനാന്റ് കോറിയെ, അനാട്ടമി ക്ലാസിൽ കണ്ടുമുട്ടി.
ജീവിതരേഖ
പ്രാഹയിലെ ഒരു ജൂത കുടുംബത്തിലാണ് ഗെർട്ടി തെരേസാ റാഡ്നിസ് ജനിച്ചത്. 1920-ൽ അവിടത്തെ കാൾ ഫെർഡ്നിന്ഡ് യൂണിവഴ്സിറ്റിയിൽ നിന്ന് വൈദ്യശാസ്ത്രത്തിൽ ബിരുദമെടുത്തു. 1920-ൽ തന്നേയായിരുന്നു സഹപാഠിയായിരുന്ന കാൾ ഫെർഡിനന്ഡ് കോറിയുമായുളള  വിവാഹവും. 1922-ൽ ഇരുവരും അമേരിക്കയിലേക്ക് താമസം മാറ്റുകയും 1928- അമേരിക്കൻ പൗരത്വം സ്വീകരിക്കയും ചെയ്തു. പലതരത്തിലുളള ഔദ്യോഗിക തടസ്സങ്ങളുണ്ടായിരുന്നെങ്കിലും കോറി ദമ്പതിമാർ ഒരേ വിഷയത്തിൽ ഒരുമിച്ച് ഗവേഷണം നടത്താനാണ് ഇഷ്ടപ്പെട്ടത്. മനുഷ്യശരീരത്തിലെ പചനപോഷണക്രിയകളിൽ ഗ്ളൂക്കോസ് എങ്ങനെ കൈകാര്യം ചെയ്യപ്പെടുന്നുവെന്ന് കോറി ദമ്പതിമാർ സവിസ്തരം തെളിയിച്ചു. ഇന്ന് Cori Cycle എന്നറിയപ്പെടുന്ന ഈ സമ്പൂർണ്ണ ചാക്രിക പ്രക്രിയെക്കുറിച്ചുളള   ഗവേഷണമാണ് കോറി ദമ്പതിമാർക്ക് നോബൽ പുരസ്കാരം നേടിക്കൊടുത്തത്.
മുന്നോക്ക വികസന കോർപ്പറേഷൻ
കേരളാ സ്റ്റേറ്റ്  പിന്നാക്ക വിഭാഗ കമ്മീഷൻ
കേരള ജനസംഖ്യയിൽ 26  ശതമാനത്തിലധികം  വരുന്നതും  ഭരണഘടനപ്രകാരം സാമൂഹ്യ പിന്നാക്ക വിഭാഗത്തിന്  നൽകുന്ന സംവരണം  അനുവദിക്കാതെയിരിക്കുന്ന  സമുദായങ്ങളിലെ  വലിയൊരു  വിഭാഗം  സാമൂഹ്യമായും  സാമ്പത്തികമായും  വിദ്യാഭ്യാസപരമായും  വളരെ പിന്നാക്കാവസ്ഥയിൽ  ഉൾപ്പെടുന്നവരും  അതുമൂലമുള്ള  അവശതകൾ  അനുഭവിക്കുന്നവരുമാണ്‌. ഈ  വിഭാഗത്തെ  സാമൂഹ്യമായ പിന്നാക്കക്കാർക്കുള്ള  സംവരണ പട്ടികയിൽ  ഉൾപ്പെടുത്തുന്നതിന്  കേരളാ സർക്കാർ  സമഗ്രമായ സോഷ്യൽ സർവ്വേ  നടത്തി റിപ്പോർട്ട്  കമ്മീഷന് കൈമാറണം .റിപ്പോർട്ടിന്റെ അടിസ്ഥാനത്തിൽ മാത്രമേ  ഇന്നത്തെ  സമൂഹത്തിൽ  പിന്നാക്കം നിൽക്കുന്നവരെ  നിർണ്ണയിക്കുവാൻ കഴിയൂ .ഇപ്പോൾ  സാമൂഹ്യമായി  പിന്നാക്കം നിൽക്കുന്നവർ  ആരെന്ന്  യാതൊരു  തെളിവുമില്ല. സ്വാതന്ത്ര്യലബ്‌ധിയുടെ ഏഴുപതിറ്റാണ്ടുകൾ  പിന്നിടുമ്പോഴും  സംവരണവും  ആനുകൂല്യങ്ങളും  അനുവദിക്കാതെ സമൂഹത്തിൽ    ഏറ്റവും  പിന്നോക്കമായവരുടെ   പ്രശ്‌നങ്ങൾ  പരിഹരിക്കപ്പെടാതെ  നിലനിൽക്കുന്നുവെന്ന  യാഥാർത്ഥ്യം  സാമൂഹ്യനീതിയിൽ  അധിഷ്‌ഠിതമായ  സാമൂഹ്യ  സുരക്ഷാ പദ്ധതികളുടെ ആവശ്യകതയിലേക്ക്‌ വിരൽചൂണ്ടുന്നു.
അവഗണിത ജന വിഭാഗം
കേന്ദ്ര സംസ്ഥാന സർക്കാരുകളുടെ  സാമൂഹ്യമായ പിന്നാക്ക വിഭാഗത്തിന്റെ  സംവരണാനുകൂല്യങ്ങളിൽ  ഉൾപ്പെടുത്താതേയിരിക്കുന്നവരും   വിദ്യാഭ്യാസ രംഗങ്ങളിൽ സീറ്റുകൾ  അനുവദിക്കാതെയിരിക്കുന്നതുകൊണ്ടും   നിയമസഭയുൾപ്പടെയുള്ള  ജനപ്രതിനിധി സഭകളിലും പബ്ലിക്ക്  സർവീസ് കമ്മീഷൻ  വഴിയുള്ള  സർക്കാർ  ഉദ്യോഗനിയമനങ്ങളിലും  ആനുപാതികമായ  പ്രാധിനിത്യം അഥവാ അധികാരങ്ങളിൽ പങ്കാളിത്തം   അനുവദിക്കാത്തതുമൂലവും  സാമൂഹ്യമായും  സാമ്പത്തികമായും   സാഹിത്യമായും  സാംസ്കാരികമായും   ആത്മീയമായും   ജനസംഖ്യയിലും  പിൻതള്ളപ്പെട്ടുകൊണ്ടിരിക്കുന്നവരുമായ  ഒരു വലിയ ജനവിഭാഗത്തെ, ജാതിമത ചിന്തകളുടെ അതിർ വരമ്പുകൾ  ഇല്ലാതെ, സമൂഹത്തിന്റെ  മുഖ്യധാരയിലേക്ക്‌  കൈപിടിച്ചുയർത്തുക  എന്ന  ലക്ഷ്യത്തിലേക്കുള്ള  ആദ്യ ചുവടുവയ്‌പാണ്‌  ഇന്ത്യൻ സംസ്ഥാനങ്ങളിൽ  തന്നെ   കേരളത്തിൽ ആരംഭിച്ച `സമുന്നതി' എന്ന പേരിലറിയപ്പെടുന്ന കേരള സംസ്ഥാന മുന്നാക്ക സമുദായ ക്ഷേമ കോർപ്പറേഷനെന്നാണ്‌  സംവരണാനുകൂല്യങ്ങൾ   അനുഭവിച്ചുവരുന്നവർക്ക്   ഏതാണ്ട്   മുഴുവൻ  നിയമസഭാ  അംഗങ്ങളുള്ള കേരള  സർക്കാരുകൾ  പറയുന്നത്   . സാമൂഹ്യമായ പിന്നാക്കക്കാർക്ക് ഭരണഘടനപ്രകാരം  അനുവദിച്ചിട്ടുള്ള  സംവരണപട്ടികയിൽ  ഉൾപ്പെടുത്താതേയിരിക്കുന്ന സമുദായങ്ങളിലെ  പഠനത്തിൽ  മികവ്‌  പുലർത്തുന്ന  ഒരു  കുട്ടിക്കും  സാമ്പത്തിക  പിന്നാക്കാവസ്ഥ മൂലം   അർഹമായ ഒരു  അവസരവും  നഷ്‌ടപ്പെടരുത്‌  എന്നതാണ്‌  സമുന്നതിയുടെ  കാഴ്‌ചപ്പാട്‌.
മുന്നോക്ക സമുദായം
കേരളത്തിൽ  1932 ൽ ആണ്  ആദ്യമായും  അവസാനമായും  സമഗ്രമായ സോഷ്യൽ സർവ്വേ നടത്തിയിട്ടുള്ളത്  .തുടർന്ന്  88 വർഷമായി  കേരള സമൂഹത്തിൽ  പിന്നാക്ക വിഭാഗം ആരാണെന്നുള്ളതിന്  യാതൊരു കണക്കുകളും തെളിവുകളും  രേഖയുമില്ല  .അങ്ങനെയിരിക്കേ  സർക്കാർ  'മുന്നോക്ക സമുദായം' എന്ന പേരിൽ  കമ്പനി  രജിസ്റ്റർ ചെയ്തതിനെതിരെ, സർക്കാർ  ഉദ്യോഗങ്ങളും  നിയമസഭാ  അംഗത്വവും  ഫലത്തിൽ നിഷേധിച്ചിരിക്കുന്ന  സമുദായവിഭാഗത്തിൽ  നിന്നും  ശക്തമായ  എതിർപ്പുണ്ടായി. അതിനെ തുടർന്ന്  രജിസ്റ്റർ  ചെയ്ത  നാമം  മാറ്റിയില്ലെങ്കിലും  സമുന്നതി  എന്ന പേരും കൂടി ഉപയോഗിച്ച് തുടങ്ങി.
അവലംബം
<references group="1957 കേരള സർക്കാർ നിയമസഭാ രേഖ" responsive="" />1. കേരളാ സ്റ്റേറ്റ് വെൽഫെയർ കോർപ്പറേഷൻ ഫോർ ഫോർവേർഡ് കമ്യുണിറ്റിസ്  ( പ്രൈവറ്റ്  ലിമിറ്റഡ് കമ്പനി ) ,. വിവരാവകാശം ശേഖരിച്ചത് . 12.10.2015.
2 .കേരളാ സ്റ്റേറ്റ്  പിന്നാക്ക വിഭാഗ കമ്മീഷൻ  റിപ്പോർട്ട്
3.മാനവ ഐക്യവേദി  അവശ സമുദായ സംഘടന / വിവിധ പരാതികൾ .
പുറം കണ്ണികൾ
വർഗ്ഗം:സാമൂഹ്യ പിന്നാക്കം വർഗ്ഗം:കേരളത്തിലേ ജാതി വ്യവസ്ഥ വർഗ്ഗം:പിന്നാക്ക വിഭാഗ കമ്മീഷൻ വർഗ്ഗം:അവശ സമുദായം വർഗ്ഗം:സംവരണം വർഗ്ഗം:മാനവ ഐക്യവേദി അവശ സമുദായ സംഘട വർഗ്ഗം:മാറുമറയ്ക്കാത്ത സമ്പ്രദായം വർഗ്ഗം:കേരളത്തിലേ സമുദായ പരിഷ്കരണം വർഗ്ഗം:കേരളത്തിലേ സംവരണ നായകർ വർഗ്ഗം:അവശ പിന്നാക്ക സമുദായങ്ങൾ
ജയശ്രീ രൈജി
ഇന്ത്യൻ സ്വാതന്ത്ര്യ സമര സേനാനിയും സാമൂഹ്യ പ്രവർത്തകനും, പരിഷ്കരണവാദിയും രാഷ്ട്രീയക്കാരനുമായിരുന്നു ജയശ്രീ നായിഷാദ് രൈജി (1895-1985). ബോംബെ സബർബാൻ മണ്ഡലത്തിൽ നിന്ന് ആദ്യ ലോക്സഭയിൽ അംഗമായിരുന്നു.
ആദ്യകാലം
സൂറത്തിലെ മനുഭായി മേത്തയുടെ മകളായി1895 ഒക്റ്റോബർ 26 നാണ് ജയശ്രീ ജനിച്ചത്. ബറോഡ കോളേജിൽ നിന്ന് ഉന്നത പഠനങ്ങൾ ലഭിച്ചു.
ജീവിതം
സാമൂഹ്യസേവനത്തിന് അറിയപ്പെടുന്ന രൈജി 1919 -ൽ ബോംബെ പ്രസിഡൻസി വനിതാസമിതി ചെയർപേഴ്സൺ ആയി. നിസ്സഹകരണ പ്രസ്ഥാനം (1930) സമയത്ത് വിദേശ വസ്തുക്കൾ വിൽക്കുന്ന ഷോപ്പുകളുടെ പിക്കെറ്റിംഗിൽ അവർ പങ്കെടുത്തു. ബ്രിട്ടീഷ് അധികാരികൾ ക്വിറ്റ് ഇന്ത്യാ പ്രസ്ഥാനം (1942) സമയത്ത് ആറ് മാസക്കാലം ജയിലിൽ അടക്കുകയും ചെയ്തു. സ്വദേശി ചരക്കുകളുടെ ദത്തെടുക്കൽ പ്രോത്സാഹിപ്പിക്കുന്നതിനായി, പ്രദർശനങ്ങൾ സംഘടിപ്പിക്കാനും വനിത സഹകരണ സ്റ്റോർസ് സ്ഥാപിക്കുകയും ചെയ്തു.
വ്യക്തിജീവിതം
1918 -ൽ ജയശ്രീ എൻ.എം. രൈജിയെ വിവാഹം ചെയ്തു. 1895-ൽ അവർ മരിച്ചു.
അവലംബം
വർഗ്ഗം:ബ്രിട്ടീഷ് ഇന്ത്യയിലെ തടവുകാരും തടങ്കലിൽ വയ്ക്കപ്പെട്ടവരും വർഗ്ഗം:മഹാരാഷ്ട്രയിൽ നിന്നുള്ള ഇന്ത്യൻ സ്വാതന്ത്ര്യസമരസേനാനികൾ വർഗ്ഗം:1895-ൽ ജനിച്ചവർ വർഗ്ഗം:1985-ൽ മരിച്ചവർ
എലിസ ഡ്രാപ്പർ
എലിസ ഡ്രെപ്പർ (5 ഏപ്രിൽ 1744 - 3 ഓഗസ്റ്റ് 1778) എന്നായരുന്നു പേരെങ്കിലും ലോറൻസ് സ്റ്റെർണിന്റെ എലിസ എന്നാണ് അവർ പരക്കെ  അറിയപ്പെട്ടത്. ഈസ്റ്റ് ഇന്ത്യ കമ്പനിയിലെ ഒരു ഉദ്യോഗസ്ഥന്റെ മകളായ എലിസ ഇന്ത്യയിലെ വൈവിധ്യങ്ങളെ കുറിച്ചു പഠനങ്ങൾ നടത്തി, അവിടെയുള്ള ജീവിതവും ആചാരങ്ങളും വ്യക്തമായി വിവരിച്ചനീണ്ടതും രസകരവുമായ കത്തുകൾ സ്റ്റേണിനെഴുതി. ഇവ പിന്നീട് Letters Written Between Yorick and Eliza  എന്ന പേരിൽ പുസ്തകരൂപത്തിൽ പ്രകാശിതമായി. ഇന്ത്യയെ കുറിച്ചുള്ള ബിട്ടീഷ് രേഖകളിൽ ഏറെ പ്രധാനപ്പെട്ട രേഖകളിൽ ഒന്നായിരുന്നു അത്. ഇന്ന് സെന്റിമെന്റൽ ജേർണൽ  എലിസക്കുള്ള ജേണൽ എന്നീ പുസ്തകങ്ങളിൽ സ്റ്റേർൺ എലിസയെ  അനുസ്മരിച്ചിട്ടുണ്ട്. സ്റ്റെർണിന്റെ സ്വാധീനമാണ് എലിസയുടെ വികസിപ്പിച്ച സാഹിത്യ പ്രതിഭയെ വികസിപ്പിച്ചത്.
ചരിത്രം
1744 ഏപ്രിൽ 5-ന് ഇന്ത്യയിലെ ആൻജെങ്കോയിലാണ് എലിസബത്ത് സ്‌ക്ലേറ്റർ ജനിച്ചത്. മേ സ്‌ക്ലേറ്ററിന്റെയും ചാൾസ് വൈറ്റ്‌ഹില്ലിന്റെ മകളായ ജൂഡിത്ത് വൈറ്റ്‌ഹില്ലിന്റെയും മൂത്ത മകളായിരുന്നു അവർ. മേ സ്ക്ളേറ്റർ ഈസ്റ്റ് ഇന്ത്യാ കമ്പനിയുടെ സർവീസിലായിരുന്നു. അദ്ദേഹം 1746-ൽ മരിച്ചു, അവളുടെ അമ്മ ഒരുപക്ഷേ 1748-ഓടെ മരിച്ചു, മൂന്ന് പെൺമക്കളും പിന്നീട് അവരുടെ മുത്തച്ഛനായ ചാൾസ് വൈറ്റ്ഹില്ലിനൊപ്പം ബോംബെയിൽ താമസിച്ചു. 1754-ൽ, പെൺകുട്ടികളെ ഇംഗ്ലണ്ടിലെ ഒരു ബോർഡിംഗ് സ്കൂളിലേക്ക് അയച്ചു, അവരുടെ അമ്മാവനും അമ്മായിയുമായ തോമസിനും എലിസബത്ത് പിക്കറിംഗിനുമൊപ്പം അവധിക്കാലം ചെലവഴിച്ചു. എലിസയും അവളുടെ സഹോദരിമാരും 1757-ൽ ബോംബെയിലുള്ള മുത്തച്ഛന്റെ അടുത്തേക്ക് പിന്നീട് മടങ്ങി.
വിവാഹ ജീവിതം
1758 ജൂലൈ 27-ന് വില്യം ഹെൻറി ഡ്രെപ്പറുടെ മകൻ ഡാനിയൽ ഡ്രേപ്പറുമായി (1726-1805) എലിസയെ 14-ാം വയസ്സിൽ വിവാഹം കഴിച്ചു. മനില പിടിച്ചടക്കിയ ജനറൽ സർ വില്യം ഡ്രെപ്പറുടെ ബന്ധുവായിരുന്നു അവളുടെ ഭർത്താവ്. എലിസയ്ക്ക് രണ്ട് കുട്ടികളുണ്ടായിരുന്നു, ഒരു മകൻ 1759-ൽ ജനിച്ചു, ഒമ്പത് വർഷത്തിന് ശേഷം ഇംഗ്ലണ്ടിൽ മരിച്ചു, ഒരു മകൾ, എലിസബത്ത്, 1761-ൽ ജനിച്ചു. അവളുടെ സഹോദരി മേരി റോസൺ ഹാർട്ട് ബോഡാമിനെ വിവാഹം കഴിച്ചു, അവളുടെ സഹോദരി ലൂയിസ് കേണൽ ചാൾസ് പെംബിളിനെ വിവാഹം കഴിച്ചു.
1765-ൽ ഡ്രേപ്പർമാർ ഇംഗ്ലണ്ട് സന്ദർശിച്ചു, അവരുടെ കുട്ടികളെ വിദ്യാഭ്യാസത്തിനായി വീട്ടിലേക്ക് കൊണ്ടുവന്നു. 1766-ൽ ഡാനിയൽ ബോംബെയിൽ തിരിച്ചെത്തിയപ്പോൾ എലിസ ഇംഗ്ലണ്ടിൽ താമസിച്ചു. 1767-ന്റെ തുടക്കത്തിൽ, സർ വില്യം ജെയിംസിന്റെ സുഹൃത്ത്, കോമോഡോറിന്റെ ഭാര്യ ശ്രീമതി ജെയിംസിന്റെ സോഹോയിലെ വീട്ടിൽ താമസിക്കുമ്പോൾ, നോവലിസ്റ്റ് ലോറൻസ് സ്റ്റെർണിനെ കണ്ടുമുട്ടി.
അവലംബങ്ങൾ
വർഗ്ഗം:ബ്രിട്ടീഷ് ഈസ്റ്റ് ഇന്ത്യ കമ്പനി വർഗ്ഗം:ഏപ്രിൽ 5-ന് ജനിച്ചവർ വർഗ്ഗം:1744 -ൽ ജനിച്ചവർ വർഗ്ഗം:ഓഗസ്റ്റ് 3-ന് മരിച്ചവർ വർഗ്ഗം:1778-ൽ മരിച്ചവർ വർഗ്ഗം:ബ്രിട്ടീഷ് എഴുത്തുകാർ
എക്ടോപ്പിയ ലെന്റിസ്
കണ്ണി=//upload.wikimedia.org/wikipedia/commons/thumb/3/36/Luxating_lens_-_anterior.JPG/220px-Luxating_lens_-_anterior.JPG|ലഘുചിത്രം| ഒരു നായയിൽ മുൻ ലെൻസ് ലുക്സേഷൻ കണ്ണി=//upload.wikimedia.org/wikipedia/commons/thumb/5/5a/Feline_lens_luxation_2.JPG/220px-Feline_lens_luxation_2.JPG|ലഘുചിത്രം| ഒരു പൂച്ചയിൽ തിമിരം രൂപപ്പെടുന്ന മുൻവശത്തെ ലെൻസ് ലക്സേഷൻ എക്ടോപ്പിയ ലെന്റിസ് എന്നത് കണ്ണിന്റെ ക്രിസ്റ്റലിൻ ലെൻസിന്റെ സാധാരണ സ്ഥാനത്തുനിന്നുള്ള സ്ഥാനചലനമാണ്. ഒരു ലെൻസിന്റെ ഭാഗികമായ സ്ഥാനഭ്രംശത്തെ ലെൻസ് സബ്ലക്സേഷൻ അല്ലെങ്കിൽ സബ്ല ക്‌സേറ്റഡ് ലെൻസ് എന്ന് വിളിക്കുന്നു; ഒരു ലെൻസിന്റെ പൂർണ്ണമായ സ്ഥാനഭ്രംശത്തെ ലെൻസ് ലക്സേഷൻ അല്ലെങ്കിൽ ലക്സേറ്റഡ് ലെൻസ് എന്ന് വിളിക്കുന്നു.
എക്ടോപ്പിയ ലെന്റിസ് നായ്ക്കളിലും പൂച്ചകളിലും
മനുഷ്യരിലും പൂച്ചകളിലും കാണപ്പെടുന്നുണ്ടെങ്കിലും എക്ടോപ്പിയ ലെന്റിസ് നായ്ക്കളിലാണ് സാധാരണയായി കാണപ്പെടുന്നത്. സിലിയറി സോണ്യളുകൾ സാധാരണയായി ലെൻസിനെ സ്ഥാനത്ത് നിർത്തുന്നു. ഈ സോണ്യൂളുകളുടെ അസാധാരണമായ വികസനം, സാധാരണ രണ്ടു കണ്ണിനെയും ബാധിക്കുന്ന പ്രാഥമിക എക്ടോപ്പിയ ലെന്റിസിലേക്ക് നയിച്ചേക്കാം. ആഘാതം, തിമിര രൂപീകരണം (ലെൻസിന്റെ വ്യാസം കുറയുന്നത് സോണൂളുകളെ വലിച്ചുനീട്ടുകയും തകർക്കുകയും ചെയ്യാം), അല്ലെങ്കിൽ ഗ്ലോക്കോമ (നേത്രഗോളത്തിന്റെ വലുപ്പം വർദ്ധിക്കുന്നത് സോണൂളുകളെ വലിച്ചുനീട്ടുന്നു) എന്നിവ മൂലമുണ്ടാകുന്ന ഒരു ദ്വിതീയ അവസ്ഥയും ലക്സേഷൻ ആകാം. സ്റ്റിറോയിഡ് അഡ്മിനിസ്ട്രേഷൻ സോണൂളുകളെ ദുർബലപ്പെടുത്തുന്നു, മാത്രമല്ല ഇത് ലക്സേഷൻ ഉണ്ടാക്കാം. പൂച്ചകളിലെ ലെൻസ് ലക്സേഷൻ ആന്റീരിയർ യുവെയ്റ്റിസിന് (കണ്ണിന്റെ ഉള്ളിലെ വീക്കം) ദ്വിതീയമായി സംഭവിക്കാം.
ആന്റീരിയർ ലെൻസ് ലക്സേഷൻ
ആന്റീരിയർ ലെൻസ് ലക്‌സേഷനിൽ, ലെൻസ് ഐറിസിലേക്ക് അല്ലെങ്കിൽ കണ്ണിന്റെ മുൻ അറയിലേക്ക് പ്രവേശിക്കുന്നു. ഇത് ഗ്ലോക്കോമ, യുവിയെറ്റിസ്, അല്ലെങ്കിൽ കോർണിയ കേടുപാടുകൾ ഉണ്ടാക്കാം. യുവിഐറ്റിസ് (കണ്ണിന്റെ വീക്കം) കൃഷ്ണമണി സങ്കോചിക്കുന്നതിനും ( മയോസിസ് ) ലെൻസ് മുൻ അറയിൽ കുടുങ്ങുന്നതിനും കാരണമാകുന്നു, ഇത് അക്വസ് ഹ്യൂമറിന്റെ ഒഴുക്ക് തടസ്സപ്പെടുത്തി നേത്ര മർദ്ദം വർദ്ധിപ്പിക്കും (ഗ്ലോക്കോമ). ദ്വിതീയ ഗ്ലോക്കോമ ആരംഭിക്കുന്നതിന് മുമ്പ് ലെൻസ് മാറ്റിസ്ഥാപിക്കൽ ശസ്ത്രക്രിയ ചെയ്ത് കാഴ്ച നിലനിർത്തുകയും കണ്ണിനുള്ളിലെ മർദ്ദം സാധാരണ നിലയില് എത്തിക്കുന്നതും കാഴ്ച നിലനിർത്തുന്നതിൽ പ്രധാനമാണ്. ഗ്ലോക്കോമ നായ്ക്കളെ അപേക്ഷിച്ച് പൂച്ചകളിൽ കുറവാണ്. മനുഷ്യരിൽ ആന്റീരിയർ ലെൻസ് ലക്സേഷൻ അടിയന്തിര ചികിത്സ തേടേണ്ട ഒരു നേത്രരോഗ അവസ്ഥയായി കണക്കാക്കപ്പെടുന്നു.
പോസ്റ്റീരിയർ ലെൻസ് ലക്സേഷൻ
പോസ്റ്റീരിയർ ലെൻസ് ലക്‌സേഷനിൽ, ലെൻസ് വിട്രിയസ് ഹ്യൂമറിലേക്ക് വീഴുകയും കണ്ണിന്റെ ഉള്ളിൽ താഴേക്ക് അടിയുകയും ചെയ്യുന്നു. ഗ്ലോക്കോമ അല്ലെങ്കിൽ നേത്ര വീക്കം സംഭവിക്കാമെങ്കിലും, മുൻ അറയിലേയ്ക്കുള്ള ലെൻസ് ലക്‌സേഷനേക്കാൾ ഇതിന് പ്രശ്‌നങ്ങൾ കുറവാണ്. കാര്യമായ ലക്ഷണങ്ങളുള്ള നായ്ക്കളെ ചികിത്സിക്കാൻ ശസ്ത്രക്രിയ ഉപയോഗിക്കുന്നു. ആന്റീരിയർ ചേമ്പറിലേക്ക് നീങ്ങുന്നതിന് മുമ്പ് ലെൻസ് നീക്കം ചെയ്യുന്നത് ദ്വിതീയ ഗ്ലോക്കോമയെ തടയാം.
ലെൻസ് സബ്ലക്സേഷൻ
ലെൻസിന്റെ ഭാഗിക സ്ഥാനചലനമായ ലെൻസ് സബ്‌ലക്സേഷൻ നായ്ക്കളിലും കാണപ്പെടുന്നു. ഐറിസ് ( ഇറിഡോഡോനെസിസ് ) അല്ലെങ്കിൽ ലെൻസ് ( ഫാക്കോഡൊണിസിസ് ) എന്നിവയുടെ വിറയൽ അല്ലെങ്കിൽ ഒരു അഫാകിക് പ്യൂപ്പിൽ വഴി ഇത് തിരിച്ചറിയാൻ കഴിയും. നേരിയ കൺജങ്ക്റ്റിവൽ ചുവപ്പ്, വിട്രിയസ് ഹ്യൂമർ ഡീജനറേഷൻ, മുൻ അറയിലേക്ക് വിട്രിയസിന്റെ പ്രോലാപ്‌സ്, മുൻ അറയുടെ ആഴം കൂടുകയോ കുറയുകയോ ചെയ്യുക എന്നിവയാണ് ലെൻസ് സബ്‌ലക്സേഷന്റെ മറ്റ് അടയാളങ്ങൾ. ആന്റീരിയർ ചേമ്പറിലേക്ക് പൂർണ്ണമായി കയറുന്നതിന് മുമ്പ് ലെൻസ് നീക്കം ചെയ്യുന്നത് ദ്വിതീയ ഗ്ലോക്കോമ സംഭവിക്കുന്നത് തടയാം. ലെൻസിന്റെ അത്യധികമായ ലക്‌സേഷനെ "ലെൻറിസീൽ" എന്ന് വിളിക്കുന്നു, അതിൽ ലെൻസ് ഐബോളിൽ നിന്ന് പുറത്തുവരുകയും ടെനോണ്സ് ക്യാപ്‌സ്യൂളിലോ കൺജങ്ക്റ്റിവയിലോ കുടുങ്ങിപ്പോകുകയും ചെയ്യുന്നു. കൃഷ്ണമണിയെ ചുരുക്കാനും ലെൻസ് മുൻ അറയിലേക്ക് കയറുന്നത് തടയാനും ഒരു മയോട്ടിക് ഉപയോഗിക്കുന്നത് ശസ്ത്രക്രിയയ്ക്ക് പകരമുള്ള ഒരു ബദൽ ചികിത്സയിൽ ഉൾപ്പെടുന്നു.
ബ്രീഡ് സാധ്യത
ടെറിയർ ഇനങ്ങളിലാണ് ലെൻസ് ലക്‌സേഷൻ കൂടുതൽ കാണുന്നത്, സീലിഹാം ടെറിയർ, ജാക്ക് റസ്സൽ ടെറിയർ, വയർഹെയർഡ് ഫോക്‌സ് ടെറിയർ, റാറ്റ് ടെറിയർ, ടെഡി റൂസ്‌വെൽറ്റ് ടെറിയർ, ടിബറ്റൻ ടെറിയർ, മിനിയേച്ചർ ബുൾ ടെറിയർ, ബി ഷാർഡർ സിയർ എന്നിവക്ക് ഇത് പാരമ്പര്യമായി ലഭിച്ചിരിക്കാം. ടിബറ്റൻ ടെറിയർ, ഷാർപേയ് എന്നിവയിലെ പാരമ്പര്യ രീതി ഓട്ടോസോമൽ റീസെസിവ് ആയിരിക്കാം. ലാബ്രഡോർ റിട്രീവേഴ്‌സ്, ഓസ്‌ട്രേലിയൻ കാറ്റിൽ നായ്ക്കൾ എന്നിവയ്ക്കും ഉയർന്ന സാധ്യത ഉണ്ട്.
ഈ അവസ്ഥ കാണപ്പെടുന്ന മനുഷ്യരിലെ സിസ്റ്റമിക് രോഗങ്ങൾ
വളരെ സാധാരണം:
കുറഞ്ഞ അളവിൽ:
അവലംബം
<references group="" responsive="1">
പുറം കണ്ണികൾ
വർഗ്ഗം:ജന്മനായുള്ള കണ്ണുകളുടെ തകരാറുകൾ വർഗ്ഗം:നായ രോഗങ്ങൾ
ചന്ദേരി സാരി
മധ്യപ്രദേശിലെ ചന്ദേരിയിൽ പരമ്പരാഗത നെയ്ത്ത് ശൈലിയിൽ നിർമ്മിക്കുന്ന സാരിയാണ് ചന്ദേരി സാരി. (Chanderi Sarees) 2006 മാർച്ചിൽ സെപ്തംബറിൽ ചന്ദേരി സാരിയ്ക്ക് ഭാരതസർക്കാരിന്റെ ഭൗമസൂചിക അംഗീകാരം ലഭിച്ചു.
ചരിത്രം
ചന്ദേരി നെയ്ത്ത് സംസ്കാരം രണ്ടാം നൂറ്റാണ്ടിനും ഏഴാം നൂറ്റാണ്ടിനും ഇടയിലാണ് കടന്നുവന്നത്. സംസ്ഥാനത്തിന്റെ രണ്ട് സാംസ്കാരിക മേഖലകളായ മാൾവ, ബുന്ദൽഖണ്ഡ് അതിർത്തിയിലാണ് ഈ നെയ്ത്ത് സംസ്കാരം കാണപ്പെടുന്നത്. വിന്ധ്യാചൽ മലനിരകളിലെ ജനങ്ങളുടെയിടയിൽ ഇതിൻറെ വൈവിധ്യമാർന്ന പാരമ്പര്യം നിലനിൽക്കുന്നുണ്ട്. പതിനൊന്നാം നൂറ്റാണ്ടിൽ മാൾവ, മേഡ്വ, മദ്ധ്യ ഇന്ത്യ, ദക്ഷിണ ഗുജറാത്ത് എന്നിവിടങ്ങളിലെ വ്യാപാര കേന്ദ്രങ്ങൾ ഈ പ്രദേശത്തിന്റെ പ്രാധാന്യം വർദ്ധിപ്പിച്ചു.
പതിമൂന്നാം നൂറ്റാണ്ടിൽ ചന്ദേരി സാരി പാരമ്പര്യം ആരംഭിച്ചു. തുടക്കത്തിൽ നെയ്ത്തുകാർ മുസ്ലിങ്ങളായിരുന്നു. 1350 കാലഘട്ടത്തിൽ ഝാൻസിയിൽ നിന്നുള്ള രാജകീയ നെയ്ത്തുകാരായ കോഷ്ട സമുദായത്തിൽപ്പെട്ടവർ ചന്ദേരിയിലേക്ക് താമസം മാറ്റി അവിടെ താമസിച്ചു. മുഗൾ കാലഘട്ടത്തിൽ ചന്ദേരിയിലെ വസ്ത്രവ്യാപാരം അതിന്റെ ഉന്നതിയിലെത്തി.
തീമുകൾ, രൂപങ്ങളും
ശുദ്ധമായ സിൽക്ക്, ചന്ദേരി കോട്ടൺ, സിൽക്ക് കോട്ടൺ എന്നീ മൂന്ന് തരത്തിലുള്ള തുണി ഉപയോഗിച്ച് ചന്ദേരി സാരി നിർമ്മിക്കുന്നു. പരമ്പരാഗത നാണയങ്ങൾ, പുഷ്പ കലകൾ, മയിൽ, ജ്യാമിതീയ രൂപകല്പനകൾ തുടങ്ങിയ വ്യത്യസ്തതരം ചിത്രങ്ങളുള്ള ചന്ദേരിസാരികൾ നിർമ്മിക്കുന്നു. ഇന്ത്യയിലെ ഏറ്റവും മികച്ച സാരികളുടെ കൂട്ടത്തിൽ ഒന്നാണ് ഈ സാരികൾ. ബ്രോക്കേഡ് (സ്വർണ്ണം, വെള്ളി എന്നീ നൂലുകൾ ഉപയോഗിച്ച് ചെയ്യുന്ന ചിത്രത്തയ്യൽ), അല്ലെങ്കിൽ സാരി അഥവാ ജരി, ശുദ്ധ സിൽക്ക്, സുതാര്യമായ എംബ്രോയ്ഡറി എന്നിവ ചെയ്ത ചന്ദേരി സാരികൾ പ്രശസ്തമാണ്.
അവലംബം
വർഗ്ഗം:സാരികൾ
പുർഷോത്തം ലാൽ വാഹി
ഒരു ഇന്ത്യൻ കാർഡിയോളജിസ്റ്റും ചണ്ഡിഗഡിലെ പോസ്റ്റ് ഗ്രാജുവേറ്റ് ഇൻസ്റ്റിറ്റ്യൂട്ട് ഓഫ് മെഡിക്കൽ എഡ്യൂക്കേഷൻ ആൻഡ് റിസർച്ചിലെ കാർഡിയോളജി വിഭാഗം ഡയറക്ടറുമായിരുന്നു പുർഷോത്തം ലാൽ വാഹി (1928-2000). പഴയ ബ്രിട്ടീഷ് ഇന്ത്യയിലെ പഞ്ചാബ് പ്രവിശ്യയിലെ സർഗോദയിൽ 1928 ഡിസംബർ 4 ന് ബിന്ദ്ര ബാൻ വാഹി, ദേവ്കി ദേവി എന്നിവരുടെ മകനായി ജനിച്ചു. ഇന്ത്യൻ സൊസൈറ്റി ഓഫ് കാർഡിയോളജിയുടെ ഓണററി ഫെലോ ആയിരുന്നു. ഇന്ത്യ സർക്കാർ അദ്ദേഹത്തെ 1983 ൽ നാലാമത്തെ ഉയർന്ന ഇന്ത്യൻ സിവിലിയൻ ബഹുമതിയായ പത്മശ്രീ നൽകി ആദരിച്ചു.
പുറത്തേക്കുള്ള കണ്ണികൾ
വർഗ്ഗം:ഇരുപതാം നൂറ്റാണ്ടിലെ ഇന്ത്യൻ മെഡിക്കൽ ഡോക്ടർമാർ വർഗ്ഗം:2000-ൽ മരിച്ചവർ വർഗ്ഗം:1928-ൽ ജനിച്ചവർ
തൊഴിലുറപ്പ്പദ്ധതി സ്ഥിതിവിവരം
മഹാത്മാഗാന്ധി ദേശീയഗ്രാമീണ തൊഴിലുറപ്പ് പദ്ധതിയുടെ മൊത്തസ്ഥിതിവിവര കണക്കുകൾ താഴെപ്പട്ടികയിൽ കൊടുക്കുന്നു.
പുറംകണ്ണികൾ
വർഗ്ഗം:ഭാരതസർക്കാരിന്റെ ക്ഷേമപദ്ധതികൾ‎
ഷേർ ഇ പഞ്ചാബ്
പഞ്ചാബിലെ ജലന്ധർ കേന്ദ്രീകരിച്ചുള്ള ഇന്ത്യയിലെ ഒരു പ്രഫഷണൽ ഹോക്കി ടീമാണ് ഷേർ -ഇ-പഞ്ചാബ്. ലോക പ്രഫഷണൽ മൽസരങ്ങളിൽ പങ്കെടുക്കുന്ന ടീമാണ് ഷേർ -ഇ-പഞ്ചാബ്. ഇന്ത്യയിലെ ഹോക്കി കളിയെ പ്രോത്സാഹിപ്പിക്കാനായി ഇന്ത്യൻ ഹോക്കി ഫെഡറേഷനും നിമ്പസ് സ്‌പോർട്‌സ് കമ്പനിയും ചേർന്ന് സ്ഥാപിച്ച വേൾഡ് സീരീസ് ഹോക്കിയിൽ കളിക്കുന്ന ടീമാണ് ഷർ -ഇ-പഞ്ചാബ്.
ഇന്ത്യൻ നാഷണൽ ഹോക്കി ടീമിലെ ഫോർവേഡ് പ്രഭ്‌ജോത് സിങ്ങാണ് നിലവിൽ ഈ ടീമിനെ നയിക്കുന്നത്. മുൻ ഇന്ത്യൻ ഹോക്കി ടീം പരിശീലകനായ രജീന്ദർ സിങ്ങാണ് ടീമിന്റെ കോച്ച്. ജലന്ധറിലെ സുർജീത് ഹോക്കി സ്‌റ്റേഡിയമാണ് ടീമിന്റെ പരിശീലന ഗ്രൗണ്ട്.
വേൾഡ് സീരീസ് ഹോക്കിയുടെ ഉദ്ഘാടന മത്സരത്തിന്റെ ഫൈനലിൽ പൂനെ സ്‌ട്രൈക്കേഴ്‌സിനെ 5-2 എന്ന സ്‌കോറിന് ഷേർ-ഇ-പഞ്ചാബ് പരാജയപ്പെടുത്തിയിരുന്നു. ഷേർസ് എന്ന അപരനാമത്തിൽ അറിയപ്പെടുന്ന ഷേർ-ഇ-പഞ്ചാബ് 2012-ലാണ് രൂപീകരിച്ചത്. ജേഴ്സിയുടെ നിറം നീലയാണ്. ടീമിന് വേണ്ടി ഏറ്റവും കൂടുതൽ ഗോൾ നേടിയത് ദീപക് ഠാക്കുറാണ്; 12 ഗോൾ.
ടീം അംഗങ്ങൾ
പ്രഭ്‌ജോത് സിങ് (ക്യാപ്റ്റൻ), രജീന്ദർ സിങ് (കോച്ച്)
അവലംബം
വർഗ്ഗം:ഇന്ത്യയിലെ ഹോക്കി ടീമുകൾ‎ വർഗ്ഗം:ജലന്ധർ വർഗ്ഗം:പഞ്ചാബിലെ കായികമേഖല (ഇന്ത്യ)
പയ്യന്നൂർ നഗരസഭ
കണ്ണൂർ ജില്ലയിലെ പയ്യന്നൂർ നഗരമുൾക്കൊള്ളുന്ന നഗരസഭയാണ് പയ്യന്നൂർ നഗരസഭ. 54.63 ചതുരശ്ര കിലോമീറ്റർ വിസ്തീർണ്ണമുള്ള ഈ നഗരസഭയിൽ ആകെ 41 വാർഡുകളാണുള്ളത്. ആകെ ജനസംഖ്യ 68711. ആണ്.
സ്ഥലനാമ ചരിത്രം
പ്രസിദ്ധമായ സുബ്രഹ്മണ്യ സ്വാമി ക്ഷേത്രം സ്ഥിതി ചെയ്യുന്നതിനാൽ പയ്യന്റെ ഊര് എന്ന അർത്ഥത്തിലാണ് ഈ പേരു വന്നത്. സുബ്രഹ്മണ്യനെ പയ്യൻ എന്നും വിശേഷിപ്പിക്കാറുണ്ട്. രണ്ടാം ബർ​ദോളി എന്നും പയ്യന്നൂർ അറിയപ്പെടുന്നു.
അതിരുകൾ‍
പയ്യന്നൂർ നഗരസഭയുടെ കിഴക്ക്  കടന്നപ്പള്ളി-പാണപ്പുഴ, എരമം-കുറ്റൂർ പഞ്ചായത്തുകളും, പടിഞ്ഞാറ് തൃക്കരിപ്പൂർ‍(കാസർഗോഡ് ജില്ല), വലിയപറമ്പ പഞ്ചായത്തുകളും, തെക്ക്  രാമന്തളി, കുഞ്ഞീമംഗലം, ചെറുതാഴം പഞ്ചായത്തുകളും, വടക്ക്  കരിവെള്ളൂർ ‍-പെരളം, കങ്കോൽ‍ -ആലപ്പടമ്പ്, എരമം-കുറ്റൂർ പഞ്ചായത്തുകളും സ്ഥിതി ചെയ്യുന്നു. പയ്യന്നൂർ നഗരസഭയിൽ കോറോം, വെള്ളൂർ, പയ്യന്നൂർ 	വില്ലേജുകൾ ഉൾപ്പെടുന്നു.
നഗരസഭാ രൂപീകരണം/ചരിത്രം
പയ്യന്നൂർ പഞ്ചായത്ത് രൂപം കൊള്ളുന്ന കാലത്ത് സ്വന്തമായി ഭൂസ്വത്തുള്ളവർക്കും ഇരുപത്തൊന്ന് വയസ്സ് തികഞ്ഞവർക്കും മാത്രമേ വോട്ടവകാശം ഉണ്ടായിരുന്നുള്ളൂ. 1935ൽ ഈ മാനദണ്ഡമനുസരിച്ച് തെരഞ്ഞെടുപ്പ് നടന്നു. ശ്രീ. വി.ജി നായർ ആദ്യത്തെ പഞ്ചായത്ത് പ്രസിഡണ്ടായി. 1954 ലാണ് രണ്ടാമത്തെ തെരഞ്ഞെടുപ്പ് ഉണ്ടായത്. ശ്രീ.അയിക്കമോത്ത് നാരായണനായരാണ് അന്നു പ്രസിഡണ്ടായത്. പഞ്ചായത്തിലെ വോട്ടർമരെ വിളിച്ചുവരുത്തി കൈ പൊക്കി വോട്ട് ചെയ്യുന്ന സമ്പ്രദായമാണ് അന്ന് നിലനിന്നത്. പ്രസിഡണ്ടിന് ന്യായാധിപന്റെ അധികാരമുണ്ടായിരുന്ന കാലമാണത്. 1964ൽ സ്വാതന്ത്ര്യസമരസേനാനിയും കമ്യൂണിസ്റ്റ് നേതാവുമായിരുന്ന ശ്രീ.എൻ. സുബ്രഹ്മണ്യഷേണായി പ്രസിഡണ്ടായി. 1988ലാണ് പിന്നീട് തെരഞ്ഞെടുപ്പ് നടന്നത്. അന്നു ശ്രീ.വി. നാരായണൻ പ്രസിഡന്റായി. പയ്യന്നൂർ പഞ്ചായത്ത് നഗരസഭയായത് 1990ലാണ്. സ്പെഷൽ ഓഫീസറായിരുന്നു 1995വരെ ഭരണം നടത്തിയിരുന്നത്. 1995ൽ ആദ്യ തെരഞ്ഞെടുപ്പ് നടന്നു. ആദ്യത്തെ മുനിസിപ്പൽ ചെയർപേഴ്സണായി ശ്രീമതി. എസ്. ജ്യോതി തിരഞ്ഞെടുക്കപ്പെട്ടു. 2005ൽ ചെയർമാനായി ശ്രീ. ജി. ഡി. നായർ തിരഞ്ഞെടുക്കപ്പെട്ടു. 2010ൽ ശ്രീമതി.കെ.വി.ലളിതയെ ചെയർപേഴസണായും. ശ്രീ.കെ.കെ.ഗംഗാധരനെ വൈസ് ചെയർമാനായും തിരഞ്ഞെടുത്തു.
കാർഷിക രംഗം
നെൽകൃഷി, തെങ്ങ് കൃഷി, കവുങ്ങ് കൃഷി, കശുമാവ് കൃഷി, കുരുമുളക് കൃഷി, വാഴകൃഷി, പച്ചക്കറി കൃഷി, റബ്ബർ എന്നിവയാണ് ഈ പ്രദേശത്തെ പ്രമുഖ കൃഷികൾ. നഗരസഭാ പ്രദേശത്ത് 1987ലാണ് കൃഷിഭവൻ നിലവിൽ വന്നത്. ഒരു കൃഷി ഓഫീസറുടെയും മൂന്ന് കൃഷി അസിസ്റ്റന്റുമാരുടെയും സേവനം ഇവിടെ ലഭ്യമാണ്. കൃഷിഭവന്റെ ആഭിമഖ്യത്തിൽ 16 പാടശേഖര സമിതികളും ഒരു കേരവികസന സമിതിയും ഒരു കുരുമുളക് വികസന സമിതിയും നഗരസഭാ പരിധിക്കുള്ളിൽ പ്രവർത്തിച്ചു വരുന്നു.
പുറമേ നിന്നുള്ള കണ്ണികൾ
http://www.payyanurmunicipality.in
അവലംബം
വർഗ്ഗം:കണ്ണൂർ ജില്ലയിലെ നഗരസഭകൾ
ഹൈപ്പോമെനോറിയ
ഹൈപ്പോമെനോറിയ അല്ലെങ്കിൽ ഹൈപ്പോമെനോറിയ, ഹ്രസ്വമായ അല്ലെങ്കിൽ കുറഞ്ഞ ആർത്തവ കാലഘട്ടങ്ങൾ എന്നും അറിയപ്പെടുന്നു. ഇത് വളരെ നേരിയ ആർത്തവ രക്തപ്രവാഹമാണ്. ഇത് കനത്ത കാലഘട്ടങ്ങൾ അല്ലെങ്കിൽ ഹൈപ്പർമെനോറിയയുടെ വിപരീതമാണ്, ഇതിനെ മെനോറാജിയ എന്ന് വിളിക്കുന്നു.
അവലോകനം
ഓറൽ ഗർഭനിരോധന ഗുളികകൾ, ഹോർമോണുകൾ പുറപ്പെടുവിക്കുന്ന ഐയുഡികൾ ( മിറീന പോലുള്ളവ), അല്ലെങ്കിൽ ഡിപ്പോ-പ്രോവേര പോലുള്ള ഹോർമോൺ ഇംപ്ലാന്റുകൾ എന്നിവ പോലുള്ള ഹോർമോൺ ഗർഭനിരോധന മാർഗ്ഗങ്ങളുടെ ഒരു സാധാരണ പാർശ്വഫലമാണ് ആർത്തവത്തിന്റെ ഒഴുക്ക് കുറയുന്നത്. മിക്ക ഹോർമോൺ ഗർഭനിരോധന മാർഗ്ഗങ്ങളിലും അടങ്ങിയിരിക്കുന്ന താരതമ്യേന കുറഞ്ഞ ഈസ്ട്രജൻ എൻഡോമെട്രിയത്തിന്റെ വളർച്ച കുറയ്ക്കുന്നു, അതിനാൽ ആർത്തവസമയത്ത് പുറന്തള്ളാൻ താരതമ്യേന കുറച്ച് എൻഡോമെട്രിയം അവശേഷിക്കുന്നു. പല സ്ത്രീകളിലും ഹോർമോൺ ഗർഭനിരോധന ഉപയോഗത്തിന്റെ പ്രയോജനമായി ഈ പാർശ്വഫലം കാണുന്നു.
പ്രത്യുൽപ്പാദന ജീവിതത്തിന്റെ അങ്ങേയറ്റത്ത്, അതായത്, പ്രായപൂർത്തിയായതിന് ശേഷവും, ആർത്തവവിരാമത്തിന് തൊട്ടുമുമ്പും, സാധാരണയായി വിരളമായ ആർത്തവങ്ങളോ ആർത്തവങ്ങളോ ഉണ്ടാകാം. കാരണം, ഈ സമയത്ത് അണ്ഡോത്പാദനം ക്രമരഹിതമാണ്, എൻഡോമെട്രിയൽ ലൈനിംഗ് സാധാരണഗതിയിൽ വികസിക്കുന്നില്ല. എന്നാൽ മറ്റ് സമയങ്ങളിൽ സാധാരണ പ്രശ്നങ്ങൾ രക്തപ്രവാഹം കുറയുന്നതിന് കാരണമാകും. കുറഞ്ഞ തൈറോയ്ഡ് ഹോർമോണിന്റെ അളവ്, ഉയർന്ന പ്രോലാക്റ്റിൻ അളവ്, ഉയർന്ന ഇൻസുലിൻ അളവ്, ഉയർന്ന ആൻഡ്രോജന്റെ അളവ്, മറ്റ് ഹോർമോണുകളുമായുള്ള പ്രശ്നങ്ങൾ എന്നിവ മൂലമുണ്ടാകുന്ന അനോവുലേഷൻ കുറഞ്ഞ കാലഘട്ടങ്ങൾക്ക് കാരണമാകും.
ഈ പൊതുവായ കാരണങ്ങൾ ഉണ്ടായിരുന്നിട്ടും, ഹൈപ്പോമെനോറിയ ഇപ്പോഴും സാങ്കേതികമായി ആർത്തവ പ്രവാഹത്തിന്റെ ഒരു അസാധാരണതയാണ്, കൂടാതെ മറ്റ് അടിസ്ഥാന മെഡിക്കൽ പ്രശ്നങ്ങൾ ഒരു ഡോക്ടർ പരിശോധിച്ച് തള്ളിക്കളയണം.
ചികിത്സ
കാര്യമായ കാരണമായ അസാധാരണത്വം കണ്ടെത്തിയില്ലെങ്കിൽ, മറ്റൊരു ചികിത്സയും ആവശ്യമില്ല. അല്ലാത്തപക്ഷം, ഏതെങ്കിലും കാര്യമായ കാരണമായ അസാധാരണത്വത്തിന്റെ രോഗനിർണ്ണയത്തിലൂടെയാണ് ചികിത്സ നിർണ്ണയിക്കുന്നത്.
റഫറൻസുകൾ
വർഗ്ഗം:ആർത്തവചക്രം
ലാങ്‍സുവ ദേശീയോദ്യാനം
ലാങ്‍സുവ ദേശീയോദ്യാനം (Norwegian: Langsua nasjonalpark), 2011-ൽ സ്ഥാപിതമായ നോർവീജിയൻ ദേശീയോദ്യാനമാണ്. ഈ ദേശീയോദ്യാനത്തിൻറെ സംരക്ഷിതമേഖലയുടെ ആകെ വിസ്തീർണ്ണം 537.1 ചതുരശ്ര കിലോമീറ്റർ (207.4 ചതുരശ്ര മൈൽ) ആണ്. ഉദ്യാനം സ്ഥിതിചെയ്യുന്നത് നോർവെയിലെ ഓപ്പ്ലാൻറ് കൌണ്ടി യിലാണ്. ഓയ്സ്ട്രേ സിഡ്രേ, നോർഡ്-ഔർഡാൽ, നോർഡ്രെ ലാൻഡ്, ഗൌസ്‍ഡാൽ, സോർ-ഫ്രോൺ, നോർഡ്-ഫ്രോൺ എന്നീ മുനിസിപ്പാലിറ്റികളുടെ ഭാഗങ്ങളും ഈ ദേശീയോദ്യാനത്തിലുൾപ്പെട്ടിരിക്കുന്നു.
ചെമ്പുളി
കേരളത്തിൽ എല്ലാ ജില്ലകളിലും കാണുന്ന ഒരു മരമാണ് പുണ്യാവ, പൂഞ്ഞാവ എന്നെല്ലാം അറിയപ്പെടുന്ന ചെമ്പുളി. .1000 മീറ്റർ വരെ ഉയരമുള്ള നിത്യഹരിതവനങ്ങളിൽ കാണുന്നു.
പുറത്തേക്കുള്ള കണ്ണികൾ
വർഗ്ഗം:വൃക്ഷങ്ങൾ വർഗ്ഗം:പുഷ്പിക്കുന്ന സസ്യങ്ങൾ വർഗ്ഗം:നീലിയാർകോട്ടത്തെ സസ്യജാലം
തെറ്റ് (ചലച്ചിത്രം)
എം.എസ്. പ്രൊഡക്ഷൻസിന്റെ ബാനറിൽ സി.സി. ബേബിനിർമിച്ച മലയാളചലച്ചിത്രമാണ് തെറ്റ്. ജോളി ഫിലിംസ് വിതരണം ചെയ്ത ഈ ചിത്രം 1971 ഏപ്രിൽ 10-ന് കേരളത്തിലെ തിയേറ്ററുകളിൽ പ്രദർശിപ്പിച്ചു തുടങ്ങി.
ചിത്രം കാണുവാൻ
വർഗ്ഗം:സത്യൻ അഭിനയിച്ച മലയാളചലച്ചിത്രങ്ങൾ വർഗ്ഗം:ഷീല അഭിനയിച്ച മലയാളചലച്ചിത്രങ്ങൾ വർഗ്ഗം:കെ.പി. ഉമ്മർ അഭിനയിച്ച മലയാളചലച്ചിത്രങ്ങൾവർഗ്ഗം:ജി. ദേവരാജൻ സംഗീതം നൽകിയ ചലച്ചിത്രങ്ങൾവർഗ്ഗം:വയലാറിന്റെ ഗാനങ്ങൾവർഗ്ഗം:വയലാർ -ദേവരാജൻ ഗാനങ്ങൾകെ. നാരായണൻ ചിത്രസംയോജനം ചെയ്ത ചലച്ചിത്രങ്ങൾസി. നമശ്ശിവായം കാമറ ചലിപ്പിച്ച ചലച്ചിത്രങ്ങൾബഹദൂർ അഭിനയിച്ച ചലച്ചിത്രങ്ങൾകെ.എസ്. സേതുമാധവൻ സംവിധാനം ചെയ്ത ചലച്ചിത്രങ്ങൾവർഗ്ഗം: വർഗ്ഗം:1971-ൽ പുറത്തിറങ്ങിയ മലയാളചലച്ചിത്രങ്ങൾ
സൈഫുൽ അസാം
ബംഗ്ലാദേശ് വ്യോമസേനയിലെ മുൻ ഫൈറ്റർ പൈലറ്റാണ് ഗ്രൂപ്പ് കാപ്റ്റൻ സൈഫുൽ അസാം. നാല് രാജ്യങ്ങളിലെ വ്യോമസേനയിൽ അംഗമായ വ്യക്തി, ദക്ഷിണേഷ്യയിലെ ഒരേയൊരു ഫ്ലയിംഗ് എയ്സ് എന്നീ ബഹുമതികൾക്ക് അർഹനായ പൈലറ്റാണ് ഇദ്ദേഹം.
ജീവ ചരിത്രം
1941ൽ ബംഗ്ലാദേശിലാണ് ഇദ്ദേഹം ജനിച്ചത്‌. അന്ന് പാകിസ്താന്റെ ഭാഗമായിരുന്നു ബംഗ്ലാദേശ്. 1956ൽ പാകിസ്താനിൽ എത്തിയ ഇദ്ദേഹം 1958ൽ പാകിസ്താൻ വ്യോമസേനയിൽ അംഗമായി. സെസ്ന ടി37 (Cessna T-37) വിമാനങ്ങളിൽ പരിശീലനം പൂർത്തിയാക്കിയ അസാമിനെ മികവ് കണക്കിലെടുത്ത് അമേരിക്കയിലെ ലുക്ക്‌ എയർ ഫോഴ്സ് കേന്ദ്രത്തിൽ ഉന്നത പരിശീലനത്തിനയച്ചു. എഫ് 87 (F-86 Sabre)യുദ്ധവിമാനങ്ങളിൽ അടക്കം പരിശീലനം പൂർത്തിയാക്കിയെത്തിയ അസാം പാക് വ്യോമസേനയിൽ പരിശീലകനായി നിയമിതനായി
ഹോഫ്മാൻ പുനഃക്രമീകരണം
പ്രാഥമിക അമൈഡിനെ ഒരു ആറ്റം കുറവുള്ള പ്രാഥമിക അമീനാക്കി മാറ്റുന്ന ഓർഗാനിക് രാസപ്രവർത്തനമാണ് ഹോഫ്മാൻ പുനഃക്രമീകരണം. നടുവിൽ|ലഘുചിത്രം|600x600ബിന്ദു| ഹോഫ്മാൻ പുനഃക്രമീകരണം ചിത്രീകരിക്കുന്ന രാസപ്രവർത്തനം ഓഗസ്റ്റ് വിൽഹെം വോൺ ഹോഫ്മാൻ കണ്ടെത്തിയതിനാൽ അദ്ദേഹത്തിന്റെ പേര് തന്നെയാണ് ഈ രാസപ്രവർത്തനത്തിന് നല്കപ്പെട്ടിരിക്കുന്നത്. ഈ രാസപ്രവർത്തനം ചിലപ്പോൾ ഹോഫ്മാൻ നിമ്നീകരണം എന്നും അറിയപ്പെടുന്നു. എന്നാൽ ഇത് ഹോഫ്മാൻ എലിമിനേഷനുമായി സാമ്യം പുലർത്തുന്നുമില്ല.
ക്രിയാവിധി
സോഡിയം ഹൈഡ്രോക്സൈഡുമായുള്ള ബ്രോമിന്റെ പ്രതിപ്രവർത്തനം സോഡിയം ഹൈപ്പോബ്രോമൈറ്റ് ഉണ്ടാകുവാൻ കാരണമാകുന്നു. ഇത് പ്രാഥമിക അമൈഡിനെ ഒരു മദ്ധ്യവർത്തിയായ ഐസോസയനേറ്റാക്കി മാറ്റുന്നു. ഈ രാസപ്രവർത്തനത്തിൽ മദ്ധ്യവർത്തി നൈട്രീന്റെ രൂപീകരണം സാദ്ധ്യമല്ല. കാരണം ഇത് ഒരു ഉപോത്പന്നമായി ഒരു ഹൈഡ്രോക്സാമിക് ആസിഡിന്റെ രൂപവത്കരണത്തിലേക്ക് നയിക്കുന്നു. പക്ഷെ ഈ രീതി ഒരിക്കലും നിരീക്ഷിച്ചിട്ടില്ല. മദ്ധ്യവർത്തി ഐസോസയനേറ്റ് ഒരു പ്രാഥമിക അമിനിലേക്ക് ഹൈഡ്രോലൈസ് ചെയ്യപ്പെട്ട് കാർബൺ ഡൈ ഓക്സൈഡ് നല്കുന്നു..
വ്യതിയാനങ്ങൾ
ആൽഫാ ഹൈഡ്രോക്സി അമൈഡുകളിൽ നിന്നും, ആൽഫാ,ബീറ്റാ-അപൂരിത അമൈഡുകളിൽ നിന്നും കാർബാമേറ്റിനെയും, ആൽഫാ,ബീറ്റാ-അസെറ്റിലിനിക് അമൈഡുകളിൽ നിന്നും നൈട്രൈലുകളെയും കൂടുതൽ അളവിൽ (ഏതാണ്ട് 70 ശതമാനം) ഉൽപ്പാദിപ്പിക്കാൻ ഹോഫ്മാൻ പുനഃക്രമീകരണത്താൽ സാധിക്കും.
അമിലോറൈഡിനായി, ഹോഫ്മാൻ പുനഃക്രമീകരണത്തിന് ഹൈപ്പോബ്രോമസ് ആസിഡ് ആയിരുന്നു ഉപയോഗിച്ചിരുന്നത്.
ഗ്രന്ഥസൂചിക
വർഗ്ഗം:ശാസ്ത്രജ്ഞരുടെ പേരിലറിയപ്പെടുന്ന രാസപ്രവർത്തനങ്ങൾ
ബറ്റാം
ബറ്റാം ഇന്തോനേഷ്യയിലെ റിയു ദ്വീപ് പ്രവിശ്യയിലെ ഏറ്റവും വലിയ നഗരമാണ്. നഗരത്തിന്റെ ഭരണപരമായ പ്രദേശങ്ങളിൽ ബറ്റാം, രെമ്പാങ്, ഗലാങ് എന്നിങ്ങനെ മൂന്നു പ്രധാന ദ്വീപുകൾ (കൂട്ടായി ബരെലാങ് എന്നറിയപ്പെടുന്നു) ഉൾക്കൊള്ളുന്നു. ബറ്റാം ദ്വീപ് നാഗരികവും വ്യാവസായിക മേഖലയുമാണെങ്കിൽ, രെമ്പാങ്, ഗലാങ് എന്നിവ അവയുടെ ഗ്രാമീണ സ്വഭാവം നിലനിർത്തുന്നതോടൊപ്പം ചെറു പാലങ്ങളിലൂടെ ബറ്റാം ദ്വീപുമായി ബന്ധിപ്പിച്ചിരിക്കുന്നു. ഒരു വ്യാവസായിക ബൂം ടൌണായ ബറ്റാം വളർന്നുവരുന്ന ഒരു ഗതാഗത കേന്ദ്രവും സിംഗപ്പൂരിന്റെ തെക്കൻ തീരത്ത് നിന്ന് 20 കി.മീ. അകലെ സ്ഥിതി ചെയ്യുന്നതായ ഇന്തോനേഷ്യ-മലേഷ്യ-സിങ്കപ്പൂർ ഗ്രോത്ത് ട്രയാംഗിളിലെ ഒരു സ്വതന്ത്ര വ്യാപാര മേഖലയുടെ ഭാഗമെന്നതുപോലതന്നെ ഇന്തോനേഷ്യ-മലേഷ്യ-തായ്ലാന്റ് ഗ്രോത്ത് ട്രയാംഗിളിന്റേയുംകൂടി ഭാഗമാണ്.
2015 ലെ സർവേയിൽ ബറ്റാം മുനിസിപ്പാലിറ്റിയിൽ ഏകദേശം 1,164,352 ജനസംഖ്യയുണ്ടെന്നു കണ്ടെത്തിയിരുന്നു. ഇൻഡോനേഷ്യയുടെ സിംഗപ്പൂരുമായി ഏറ്റവും അടുത്തുകിടക്കുന്ന ഭാഗമായ ഈ നഗരത്തിൽനിന്ന്, ഏറ്റവും കുറഞ്ഞത് 5.8 കിലോമീറ്ററാണ് അവിടേയ്ക്കുള്ളത്. 2010 ലെ സെൻസസ് കാലഘട്ടത്തിൽ ദശാബ്ദത്തിനു മുമ്പ് 11% ജനസംഖ്യാവളർച്ചയോടെ ഇൻഡോനേഷ്യയിലെ ഏറ്റവും വേഗത്തിൽ വളർന്നിരുന്ന ഒരു മുനിസിപ്പാലിറ്റിയായി ബറ്റാമിനെ കണ്ടെത്തിയിരുന്നു.
ചരിത്രം
ബറ്റാം ദ്വീപിലെ ആദിമ നിവാസികൾ എ.ഡി. മുതൽ ഇവിടെ അധവസിച്ചിരുന്ന ഒറാങ് ലൌട്ട് എന്ന മലയ വംശീയ വിഭാഗമായിരുന്നു.
ഭൂമിശാസ്ത്രം
ഏകദേശം അണ്ഡാകൃതിയോടുകൂടിയ ബറ്റാം ദ്വീപിനു സമീപത്തായി ബിന്റാൻ ദ്വീപിനു വടക്കായും സിംഗപ്പൂൂരിനു തെക്കായും രെമ്പാങിനും ഗലാങിനും വടക്കായും ബുലാൻ ദ്വീപിനു കിഴക്കായും അനേകം ഉൾക്കടലുകളും ചെറുദ്വീപുകളും അർദ്ധദ്വീപുകളുമുണ്ട്. റിയൂ കടലിടുക്ക് ബറ്റാം, ബിന്താൻ എന്നിവരെ വേർതിരിക്കുന്നു. ബറ്റാം മുനിസിപ്പാലിറ്റി 3,990 ചതുരശ്രകിലോമീറ്റർ ഭൂപ്രദേശം ഉൾക്കൊള്ളുന്നു, ഇതിലെ 1,040 ചതുരശ്ര കിലോമീറ്റർ പ്രദേശം ചില ഭൂമി വീണ്ടെടുക്കൽക്കൂടി ഉൾപ്പെടുത്തിയുള്ള കണക്കാണ്. ബറെലാങ് ദ്വീപ് ആകെയുള്ള ഈ 1,040 ചതുരശ്ര കിലോമീറ്ററിന്റെ 715 ചതുരശ്ര കിലോമീറ്റർ ഭാഗവും എന്നാൽ ബറ്റാം ദ്വീപുമാത്രം ആകെയുള്ള ഭൂപ്രദേശത്തിന്റെ 410 ചതുരശ്രകിലോമീറ്റർ ഭാഗവുമാണ്. മുനിസിപ്പൽ കോർപ്പറേഷനിലെ ജനസംഖ്യയിൽ ഭൂരിഭാഗവും ബറ്റാം ദ്വീപിലാണു വസിക്കുന്നത്.
കാലാവസ്ഥ
ബറ്റാം ദ്വീപിൽ 26 മുതൽ 32 °C വരെ ശരാശരി താപനിലയുള്ള ഒരു ഉഷ്ണമേഖലാ കാലാവസ്ഥയാണ് അനുഭവപ്പെടാറുള്ളത്. നവംബർ മുതൽ ഏപ്രിൽ വരെ മഴക്കാലവും മെയ് മുതൽ ഒക്ടോബർ വരെയുള്ള കാലത്ത് വരണ്ട കാലാവസ്ഥയാണ്. ഇവിടുത്തെ ശരാശരി വാർഷിക മഴ 2,600 മില്ലിമീറ്റർ ആണ്.
ജനസംഖ്യാ കണക്കുകൾ
2012 ഏപ്രിലിലെ കണക്കുകൾ പ്രകാരം ബറ്റാമിലെ ആകെ ജനസംഖ്യ 1,153,860 ആയിരുന്നു. ജനസംഖ്യ ശീഘ്രഗതിയിൽ വർദ്ധിക്കുന്ന ഈ നഗരത്തിൽ 2001 നും 2012 നും ഇടയിൽ പ്രതിവർഷം 8 ശതമാനത്തിൽ കൂടുതലായുള്ള ജനസംഖ്യാ വളർച്ചാ നിരക്കാണ് ഉണ്ടായത്.
വംശീയത
ഇന്ന്, കുടിയേറ്റ തൊഴിലാളികളുടെ അനിയന്ത്രതമായ ആഗനം, സിംഗപ്പൂരുമായി അടുത്തു കഴിയുവാനുള്ള ജനങ്ങളുടെ താല്പര്യം എന്നിവയുടെ ഫലമായി ബറ്റാമിലെ ജനങ്ങൾ മിശ്രജാതിയിൽപ്പെട്ടവരാണ്. ഇത് വളരെ വളരെ വിഭിന്നമാണെന്നുള്ളതാണു സത്യം. ഇവിടുത്തെ മൊത്തം ജനങ്ങളിലെ 2/3 ആളുകളും കുടിയേറ്റക്കാരാണ്. ജാവനീസ്, മാലയ, ബത്തക്, മിനൻകാബൗ, ചൈനീസ് എന്നിവയാണ് ഇവിടുത്തെ പ്രധാന വംശീയ വിഭാഗങ്ങൾ. ഒരു മുനിസിപ്പാലിറ്റി എന്ന നിലക്ക് "ഭിന്നേക തുംഗാൽ ഇകാ" (നാനാത്വത്തിൽ ഐക്യം) എന്ന ദേശീയ മുദ്രാവാക്യത്തെ അത് ദൃഷ്ടാന്തീകരിക്കുന്നു. സിംഗപ്പൂരിന് സമീപസ്ഥമായ പ്രദേശമായതിനാൽ ബറ്റാം ഇവിടുത്തെ പ്രാദേശിക സമുദായത്തിന്റെ സാമ്പത്തിക, സാമൂഹിക, രാഷ്ട്രീയ സാംസ്കാരിക വശങ്ങളുടെ വികസനത്തിന് സഹായകമാണ്.
പരിസ്ഥിതി
ടൂറിസം പ്രവർത്തനങ്ങൾ, മണൽ ഖനനം, കരി വ്യവസായത്തിനായുള്ള മരം മുറിക്കൽ ലോഗ്ഗിങ് തുടങ്ങിയവയാൽ ബറ്റാം ദ്വീപിലെ കണ്ടൽ വനങ്ങളിൽ 1970 നുശേഷം 24 ശതമാനത്തിന്റെ കുറവുണ്ടാകുകയും ഇപ്പോൾ 4.2% മാത്രം ശേഷിക്കുകയും ചെയ്യുന്നു. ബത്താം ദ്വീപിൽ യഥാർത്ഥത്തിൽ 41,500 ഹെക്ടർ കണ്ടൽ വനങ്ങളാണ് മുൻകാലത്ത് ഉണ്ടായിരുന്നത്.
അവലംബം
വർഗ്ഗം:ഇന്തോനേഷ്യൻ നഗരങ്ങൾ
കോർഡിനേഷൻ കോംപ്ലക്സ്
രസതന്ത്രത്തിൽ, കോർഡിനേഷൻ കോംപ്ലക്സിൽ കേന്ദ്ര ആറ്റമോ അല്ലെങ്കിൽ അയോണോ ആയ കോർഡിനേഷൻ കേന്ദ്രവും അതിനെ വലയം ചെയ്ത് തന്മാത്രകളോ, അയോണുകളോ ആയ ലിഗാന്റുകളും (കോംപ്ലക്സിംഗ് ഏജന്റുകൾ) ഉൾക്കൊണ്ടിരിക്കുന്നു. പ്രത്യേകിച്ച് സംക്രമണ ലോഹങ്ങൾ ഉൾപ്പെട്ട സംയുക്തങ്ങൾ കോർഡിനേഷൻ കോംപ്ലക്സുകളാണ്. കേന്ദ്രം ലോഹ ആറ്റമായ കോർഡിനേഷൻ കോംപ്ലക്സിനെ ലോഹകോംപ്ലക്സ് എന്നു പറയുന്നു.
നാമകരണവും സാങ്കേതികപദാവലിയും
കോർഡിനേഷൻ കോംപ്ലക്സുകളുടെ ഘടനകളും രാസപ്രവർത്തനങ്ങളും അനേകം വഴികളിലൂടെ വിവരിക്കാവുന്ന വിധം വ്യാപ്തിയുള്ളതാണ്. ഇത് ചിലപ്പോൾ ആശയക്കുഴപ്പങ്ങളുണ്ടാക്കാം. കേന്ദ്രലോഹ ആറ്റത്തോടോ അയോണിനോടോ ബന്ധിക്കപ്പെട്ടിരിക്കുന്ന ലിഗാന്റിലെ ആറ്റത്തിനെ ഡോണർ ആറ്റം എന്നു പറയുന്നു. ഒരു സാധാരണ കോംപ്ലക്സിൽ ഒരു ലോഹ ആറ്റം ഒരേപോലെയോ വ്യത്യസ്തമോ ആയ അനേകം ഡോണർ ആറ്റങ്ങളുമായി ബന്ധനത്തിലേർപ്പെടാം. ഒരു പോളിഡെന്റൈറ്റ് ലിഗാന്റ് എന്നത് ലിഗാന്റുകളുടെ അനേകം ആറ്റങ്ങൾ വഴി കേന്ദ്ര ആറ്റവുമായി ബന്ധനത്തിൽ ഏർപ്പെടുന്ന ഒരു തന്മാത്രയോ, അയോണോ ആണ്. കേന്ദ്ര ആറ്റവുമായി 2, 3, 4, 6 ബന്ധനങ്ങൾ വരെയുള്ള ലിഗാന്റുകളാണ് പൊതുവെയുള്ളത്. ഈ കോംപ്ലക്സുകൾ ചിലേറ്റ് കോംപ്ലക്സുകൾ എന്നറിയപ്പെടുന്നു. ഇത്തരം കോംപ്ലക്സുകളുടെ രൂപീകരണം ചിലേഷൻ, കോംപ്ലക്സേഷൻ, കോർടിനേഷൻ എന്നിങ്ങനെ അറിയപ്പെടുന്നു.
കേന്ദ്ര ആറ്റത്തേയും (അല്ലെങ്കിൽ അയോൺ)എല്ലാ ലിഗാന്റുകളേയും ചേർത്ത് കോർഡിനേഷൻ സ്ഫിയർ എന്നു പറയുന്നു. ആദ്യ കോർഡിനേഷൻ കോംപ്ലക്സിൽ കേന്ദ്ര ആറ്റവും (അല്ലെങ്കിൽ അയോൺ) ഡോണർ ആറ്റങ്ങളും ഉൾക്കൊള്ളുന്നു.
കോർഡിനേഷൻ എന്നതുകൊണ്ട് അർഥമാക്കുന്നത് ലിഗാന്റുകളും കേന്ദ്ര ആറ്റവും തമ്മിലുള്ള കോർഡിനേഷൻ സഹസംയോജകബന്ധനങ്ങളാണ് (ഡൈപോളാർ ബന്ധനങ്ങൾ). പ്രഥമമായി ഒരു കോംപ്ലക്സ് എന്നത് ദുർബല രാസബന്ധനങ്ങൾ വഴി തന്മാത്രകൾ, ആറ്റങ്ങൾ അല്ലെങ്കിൽ അയോണുകൾ
വർഗ്ഗം:അകാർബണിക രസതന്ത്രം വർഗ്ഗം:സംക്രമണ ലോഹങ്ങൾ
സി. രവീന്ദ്രനാഥ്
'''സി. രവീന്ദ്രനാഥ്''' (C. Raveendranath) കേരളത്തിലെ ഒരു പ്രമുഖ രാഷ്ട്രീയപ്രവർത്തകനാണ്. ഇദ്ദേഹം തൃശൂർക്കാരനായ ഒരു സി.പി.ഐ.(എം.) അംഗമാണ്. പന്ത്രണ്ടാം കേരളനിയമസഭയിൽ കൊടകര നിയമസഭാമണ്ഡലത്തിൽനിന്നും പതിമൂന്നു, പതിനാലു നിയമസഭകളിൽ പുതുക്കാട് നിയോജകമണ്ഡലത്തിൽ നിന്നും ഇദ്ദേഹം കേരള നിയമസഭയിലേയ്ക്ക് തിരഞ്ഞെടുക്കപ്പെട്ടിട്ടുണ്ട്. പതിനാലാം കേരള നിയമസഭയിലെ വിദ്യാഭ്യാസ വകുപ്പ് മന്ത്രിയായിരുന്നു. പിണറായി വിജയൻ മന്ത്രിസഭയുടെ ഒന്നാം വർഷത്തോടനുബന്ധിച്ച് കുട്ടികളുടെ സാമൂഹ്യ–സാമ്പത്തിക–വൈകാരിക പ്രശ്നങ്ങൾ മനസ്സിലാക്കി പഠനത്തിൽ മികവു പുലർത്താൻ കഴിയാത്ത വിദ്യാർഥികളുടെ കഴിവുകൾ ഉയർത്തുന്നതിനുള്ള ‘ശ്രദ്ധ’ പദ്ധതി രവീന്ദ്രനാഥിന്റെ നേതൃത്വത്തിൽ വിദ്യാഭ്യാസവകുപ്പ് ആവിഷ്ക്കരിച്ച് നടപ്പിലാക്കിയ പ്രധാനപദ്ധതികളിലൊന്നായിരുന്നു.
ജീവിതരേഖ
തൃശൂർ ജില്ലയിൽ നെല്ലായിക്കടുത്ത്‌ പന്തല്ലൂരിൽ സ്‌കൂൾ അധ്യാപകനായ കുന്നത്തേരി തെക്കേമഠത്തിൽ പീതാംബരൻ കർത്തയുടെയും ചേരാനെല്ലൂർ ലക്ഷ്‌മിക്കുട്ടി കുഞ്ഞമ്മയുടെയും മകനായി 1955 നവംബർ 22-ന് ചേരാനല്ലൂരിൽ ജനനം. ജെ.യു.പി.എസ്‌. പന്തല്ലൂർ. ജി.എൻ.ബി.എച്ച്‌.എസ്‌. കൊടകര, സെന്റ്‌ ആന്റണീസ്‌ ഹൈസ്‌കൂൾ പുതുക്കാട്‌, സെന്റ്‌ തോമസ്‌ കോളേജ്‌ തൃശൂർ എന്നിവിടങ്ങളിൽ വിദ്യാഭ്യാസം. തൃശൂർ സെന്റ്‌ തോമസ്‌ കോളേജിൽ കെമിസ്‌ട്രി വിഭാഗം അധ്യാപകനായിരുന്നു. 2006-ലും 2011-ലും 2016-ലും കേരള നിയമസഭയിലേയ്ക്ക് തിരഞ്ഞെടുക്കപ്പെട്ടിട്ടുണ്ട്. സമ്പൂർണ സാക്ഷരതാ പ്രസ്ഥാനം, സ്വാശ്രയസമിതി, കോളേജ്‌ അധ്യാപകരുടെ സംഘടനയായ എകെപിസിടിഎ,കേരള ശാസ്ത്രസാഹിത്യ പരിഷത്ത് എന്നിവയുടെ സജീവപ്രവർത്തകനാണ്. എം.കെ. വിജയമാണ് ഭാര്യ. ഒരു മകനും ഒരു മകളുമുണ്ട്. മൂന്ന് ഗ്രന്ഥങ്ങൾ പ്രസിദ്ധീകരിച്ചിട്ടുണ്ട്.
രാഷ്ട്രീയജീവിതം
സാക്ഷരതാ പ്രസ്ഥാനവുമായി ബന്ധപ്പെട്ടാണ് രവീന്ദ്രനാഥ് രാഷ്ട്രീയത്തിലേക്ക് പ്രവേശിക്കുന്നത്. ശാസ്ത്രസാഹിത്യപരിഷത്ത് തൃശ്ശൂർ ജില്ലാ വൈസ് പ്രസിഡന്റ്, ജനകീയാസൂത്രണ പദ്ധതി ജില്ലാ കൺവീനർ, ആസൂത്രണ ബോർഡിന്റെ കൺസൽട്ടന്റ് എന്നീ നിലകളിൽ പ്രവർത്തിച്ചു. 2006-ലെ കേരള നിയമസഭാ തിരഞ്ഞെടുപ്പിൽ കൊടകര മണ്ഡലത്തിൽ നിന്നദ്ദേഹം നിയമസഭയിലേക്ക് തിരഞ്ഞെടുക്കപ്പെട്ടു. നിയമസഭാ പ്രതിനിധിയായിരിക്കുമ്പോൾ 'കൊടകര സുസ്ഥിര' എന്ന പദ്ധതി അദ്ദേഹം നടപ്പാക്കി. 'കദളീവനം' 'ഔഷധവനം' എന്നീ കൃഷി പദ്ധതികൾ 'കൊടകര സുസ്ഥിരയുടെ' ഭാഗമായിരുന്നു. 2008-ലെ മണ്ഡലപുനർനിർണ്ണയത്തിനുശേഷം കൊടകര മണ്ഡലം ഇല്ലാതാവുകയും മണ്ഡലത്തിലെ ഭൂരിഭാഗം പ്രദേശങ്ങളും ചേർത്ത് പുതിയ പുതുക്കാട് നിയമസഭാമണ്ഡലം രൂപീകരിക്കപ്പെടുകയും ചെയ്തു. പതിമൂന്നാം കേരളനിയമസഭയിൽ പുതുക്കാട് നിയമസഭാമണ്ഡലത്തെ പ്രതിനിധീകരിച്ച രവീന്ദ്രനാഥ് "സുസ്ഥിര കൊടകരയുടെ" മാതൃകയിൽ "സുസ്ഥിര പുതുക്കാട്" എന്ന പദ്ധതി ആവിഷ്കരിച്ചു.